Letnja promocija Telenora - Baguje.COM\nMilan Stanojević · 21. 7. 2012.\nU toku su letnje promocije kod svih pa i kod naših mobilnih operatera. Ovde ću vam predstaviti letnju promociju koju daje Telenor.\nNaime, svaki novi ili postojeći korisnik koji do kraja septembra kupi telefon (uz ugovornu obavezu na 1 ili 2 godin) dobiće dodatne minute (ili dupli kredit u zavisnosti od paketa koji koristite) ka svim mrežama u visini onih iz svog paketa.\nTi promotivni minuti, odnosno kredit za određene pakete, biće dostupni korisnicima svakog meseca, do kraja godine. Važno je napomenuti i da se taj promotivni saobraćaj troši nakon minuta prema svim mrežama, odnosno kredita iz paketa i ne prenosi se u naredne mesece (prim. aut. čini se da Telenor pokušava da navikne korisnike da troše više)\nViše informacija o ovoj promociji pronađite na njihovom zvaničnom sajtu – KLIKNI OVDE.\nSledeći članak Kampovanje uz Nexus 7 – nova Google reklama\nPrethodni članak Thunderbird 15 noviteti


Prezentacija na Beogradskom CACIB-u – mart 2016. – KSK Singidunum\nDog Chow agiliti utakmica\nTradicionalno, i na ovogodišnjem martovskom CACIB-u u Beogradu naš klub KSK SINGIDUNUM je održao prezentaciju agiliti sporta, poslušnosti i trikova u centralnom ringu\nNaši članovi su na malom parkuru pokazali veštine agiliti pasa i prikazali ovaj sport onima koji do sada nisu imali prilike da se susretnu sa njim. Održane su i takozvane "trke parova" gde su po dva psa istovremeno prelazila istoveni set prepreka trkajući se u brzini. Ove godine je naša borderka Quick opravdala svoje ime i dokazala da je najbrža :)\nOve godine smo prikazali i dinamičnu vežbu sa elementima osnovne poslušnosti i trikovima. Naši psi i mi, a nadamo se i publika, smo uživali, pokazujući kako i pored, sedi, mesto i druge komande poslušnosti mogu biti deo zabave i igre.\nPublika je takođe imala priliku da se oproba u agilitiju, a najviše se zahvaljujemo najmlađim učesnicima koji su vežbali sa našim iskunim psima! Organizovali smo malo agiliti takmičenje za potpune početnike, a glavnu nagradu - kurs agilitija i poslastice našeg sponzora Purine Dog Chow, je osvojio džek rasel Vule.


Prije 26 godina na današnji dan Sanda Dubravčić upalila je olimpijski plamen na sarajevskom stadionu Koševo, plamen koji je obasjao Sarajevo, BiH, ali cijelu nekadašnju državu. Dvije milijarde ljudi širom svjeta putem TV ekrana pratilo je najsvjetliji trenutak u istoriji tadašnje SFRJ. Bilo je to vrijeme ponosa i poleta, kada su svi u gradu mislili i radili jedno, za veliku bajku na snijegu koja je trajala 14 dana.\nSanda Dubravčić otvara Olimpijadu 1984.\n„Bila je studija jedna koju je UNESCO radio, ne samo za bivšu Jugoslaviju nego i za okolne države, i konstatovao je da Sarajevo ima najiedalnije uslove za razvoj zimskog turizma u odnosu na sve te države. I kada smo mi odlučili da se kandidujemo, da napravimo aplikaciju, cilj nam je ustvari bio da besplatno dobijemo reklamu za razvoj turizma u sarajevu. I vjerujte, ja do zadnjeg momenta, i u Ateni kad smo bili, nisam mogao vjerovati da ćemo dobiti, s obzirom ko su bili kandidati - Japan, Norvežani, mislim one elitne države.“\nVučko je bio simbol Olimpijskih igara u Sarajevu, Foto: Midhat Poturović\nPetnaest godina nakon završetka rata, Sarajevo i njegove olimpijske planine Bjelašnica i Jahorina nisu imale ozbiljnijeg međunarodnog takmičenja u alpskom skijanju, bob staza na Trebeviću je potpuno uništen, a o nordijskim disciplinama na Igmanu niko i ne govori. Ukoliko vlasti u Kantonu, grada, ali i u državi nešto ne promijene, nekadašnja olimpijska borilišta ostaće zauvijek staze za rekreativce, ističe nekadašnji koordinator Operativnog centra Olimpijskih igara Enes Terzić:\n„Da simbolizira i da pokaže da smo mi svi zajedno okrenuti ka budućnosti i da moramo kreirati neka nova rješenja. Moramo poslati kvalitetnu poruku da je sport medij koji država BiH treba staviti na prioritetno mjesto, jer na taj način možemo brendirati državu, možemo brendirati ljudske potencijale koje imamo i možemo povratiti sjaj resursima koje nam je Bog podario.“


Šumski grad budućnosti biće ozelenjen sa 7,5 miliona biljaka - Impuls\nObjavljeno: Utorak, 12 Novembar 2019 12:50\nZeleni pametni grad za 130.000 stanovnika, koji bi trebalo da nastane nedaleko od meksičkog grada Kankun, osmišljen je kao pionir ekološki efikasnih gradova.\nItalijanski arhitekta Stefano Boeri, koji se proslavio zelenom zgradom Bosco Verticale u Milanu, predstavio je projekat Smart Forest City, novog grada u Meksiku površine 557 hektara.\nPrema njegovim riječima ovaj grad će biti ozelenjen sa 7,5 miliona biljaka, uključujući brojne vrste drveća i žbunja koje je odabrala botaničarka i pejzažna arhitektica Laura Gatti.\n„Smart Forest City Cancun zapravo je botanička bašta veličine grada zasnovana na nasleđu Maja i njihovim odnosom s prirodnim i duhovnim svetom. Urbani ekosistem u kom se priroda i grad prepliću deluje kao jedan organizam.“, rekao je Sefano Boeri.\nZabrinuti za klimatske promjene, zagađenja i uništavanje staništa životinja i njihovo izumiranje, slavni italijanski arhitekta vjeruje da bi ovaj grad mogao da bude pionir ekološkog razvoja budućih gradova i da se zahvaljujući javnim parkovima i baštama, zelenim krovovima i fasadama, uspostaviti balans između zelenih površina i izgrađenih površina.\nPrikupljeni podaci se koriste za poboljšanje života grada\nPodacima u ovom pametnom gradu upravljaće se uz „potpuno poštovanje privatnosti građana“, kako se navodi, što se smatra izuzetno važnim elementom nakon skandala Facebook–Cambridge Analytica gde su se podaci koristili kako bi se uticalo na glasače tokom političkih kampanja.\nU Boerievoj šemi podaci će se koristiti isključivo za poboljšanje različitih aspekata života. Određeni senzori će biti raspoređeni unutar građevinske strukture gde će prikupljati i deliti relevantne informacije, koje se zatim analiziraju i pretvaraju u predloge za podršku svakodnevnom životu građana. Pratiće se i energetski tokovi, kako bi se građanima sugerisalo na određene energetske mere.\nSamostalan sistem za proizvodnju hrane i energije\nBoeri je snage udružio sa nemačkom inženjerskom kompanijom Transsolar, kako bi stvorili samostalan sistem za proizvodnju energije i hrane. Među elementima koji su uključeni u kružnu ekonomiju jesu solarni paneli i poljoprivredna zemljišta koja će se samostalno navodnjavati ugrađenim vodenim sistemom. Voda će se sakupljati u bazenu na ulazu u grad, gde će takođe postojati i toranj za desalinizaciju, te će se odavde voda dalje distribuirati kanalima.


E-Play na Tuborg Green Festu – CLUBBING.RS\nE-Play na Tuborg Green Festu\nJune 10, 2008 • No Comments •Festival\nPopularni beogradski sastav „E-Play“ nastupiće na ovogodišnjem "Tuborg Green Festu" koji će se održati u Beogradskoj areni, u sredu 2. jula.\nPosle sastava "E-Play" u Areni će nastupiti britanske zvezde „Franz Ferdinand“, popularni američki hip-hop sastav „Cypress Hill“ i danski pop duo „The Raveonettes“. Takođe, počela je i prodaja mesta u ložama Beogradske arene za ovaj jednodnevni festival.\n„E-Play“ postoje još od 1998. godine, a prvi, istoimeni album je izašao u novembru 1999. godine. Neke od pesama benda su se našle u filmovima „Munje“ (Prvi pogled tvoj) i „Lavirint“ (In The Middle), a bend je dosad nastupao na brojnim festivalima i samostalnim koncertima. „E-Play“ 2004. i 2005. godinu provode u pripremanju i snimanju drugog albuma, sarađujući sa producentom Nikolom Vranjkovićem.\n„E-Play“ danas funkcioniše u „mešovitom“ sastavu, bend predvode dva ženska vokala, gitaristkinja Biljana Todoroski i basistkinja Maja Cvetković, a prate ih bubnjar Damjan Dašić i programer Marko Milivojević. Maja i Biljana su učestvovale na kompilaciji „Kao da je bilo nekad“ posvećenoj Milanu Mladenoviću, gde su sa Kojom iz benda „Disciplin A Kitschme“ obradile pesmu „Zemlja“. Članovi sastava „E-Play“ u osnovni rok izraz uvode i sadržaj drugačijeg, često elektronskog zvuka. Poznati su po žestokim nastupima i brzim, energičnim numerama sa dinamičnom ritam sekcijom koju prati snažan gitarski zvuk uz dodatno elektronsko programiranje po kojem su poznati kao jedna od retkih bendova\nRedovna prodaja ulaznica za "Tuborg Green Fest" traje od 15. aprila, a ulaznice po ceni od 2090 dinara za parter i 2490 dinara za tribine mogu se kupiti u prodajnoj mreži Bilet servisa i IPS prodavnica, kao i na blagajni Beogradske arene.\nSvi koji su putem Internet prodaje na www.exitfest.org kupili ulaznice, svoje vaučere će moći da zamene za ulaznice od 30. juna na biletarnici Beogradske arene. Kupcima ulaznica za "Tuborg Green Fest" koji su pritom kupili i ulaznice za Egzit festival, kurirska služba će ulaznice za oba događaja isporučiti na adresu koju su ostavili u aplikaciji.


Savremeno poslovanje zavisi od implementiranih informacionih sistema i primjenjenih softverskih rješenja koja predstavljaju važan organizacioni resurs. Održivost IS, uključujući nadogradivost i proširivost, zavisi od upravljanja softverskom imovinom i licencama (Software Asset Management - SAM). Međunarodni standard za upravljanje softverskom imovinom (ISO/IEC 19770) pruža okvir koji omogućava kvalitetno upravljanje softverom u skladu sa organizacionim zahtjevima, a usklađen je i sa standardom za upravljanje uslugama (ISO 20000, ITIL).\nPored pomenutih benefita, organizacije istovremeno ispunjavaju zakonske odredbe o autorskim pravima u segmentu računarskih programa i time izbjegavaju rizike od prekršajnih i krivičnih sankcija i sprečavaju nastanak posljedica na tehnološku infrastrukturu, poslovanje i reputaciju.\nParalelno sa uvođenjem SAM-a u saradnji sa svjetskim principalima - proizvođačima softvera, omogućavamo sagledavanje i dajemo preporuke u pogledu konsolidacije postojeće softverske i sistemske infrastrukture što može obezbjediti značajne uštede u izdvajanjima za softverske licence. Organizacije koje koriste SAM više ne troše novac na softver koji im nije potreban.\nTakođe, obezbjeđujemo treninge i praktične radionice za organizacije radi izgradnje vlastitih kadrovskih kapaciteta za SAM. Ovi treninzi i radionice uključuju izradu SAM programa zasnovanih na najboljim praksama, načine proaktivnog i efektivnog upravljanje softverskom imovinom i uopšte povećanja efikasnosti IT, kontrole troškova i smanjenja povezanih rizika.


Studija Crysafi se nalaze na oko 250 m od plaže i na oko 450 m od centra Laganasa. U svom sastavu ima dvokrevetne i trokrevetne studije.\nAPARTMANI KALOUDIS - Dasija / Krf\nLokacija: Studija Crysafi se nalaze na oko 250 m od plaže i na oko 450 m od centra Laganasa.\nSmeštaj: U svom sastavu ima dvokrevetne i trokrevetne studije. Smeštajne jedinice poseduju kompletno opremljenu čajnu kuhinju u okviru sobe, kupatilo (tuš / WC) i balkon. Svaka smeštajna jedinica raspolaže i klima uređajem, sefom i wifi internetom (bez doplate).\nVaš utisak za: STUDIO CRYSAFI 2* - Laganas / Zakintos


J. T.\t 15. juna 2016. 14:20\n„Dorin gubitak kratkoročnog pamćenja, iako je bio izvor komedije, stvarao joj je mnogo problema“, kaže producent Lindsi Kolins. „Provodila je mnogo vremena sama pre nego što je upoznala Marlina. Ona je uvek vedra i vesela, ali duboko u sebi je uplašena šta bi moglo da joj se desi ako bi se ponovo izgubila. Dok se bori sa svojim nedostacima, ona bez problema prihvata sve koje upozna. Čak i ne primećuje da i oni imaju svoje probleme s kojima se bore.“„Ovde se zapravo radi o tome da Dori pokušava da pronađe sebe, na svaki način”, dodaje Stenton. “Ona je brižna i osećajna i tek treba da spozna svoje supermoći.“


U svakom trećem tanjiru u EU nije naručena riba – AGRO VESTI by agronews.rs\nHome agro danas U svakom trećem tanjiru u EU nije naručena riba\nNov 4, 2015 | agro danas, Evropska unija, Hrana, Prehrambena industrija, Proizvodi, Stočarstvo, Teme, Tržište, Vesti\t|\nPosetioci restorana u Briselu biće obmanuti gotovo svaki treći put kada naruče ribu jer neće dobiti ono što traže, već neku drugu vrstu, pokazalo je novo istraživanje neprofitne ekološke grupe Okeana. U restoranima širom EU često se služe jevtinije vrste ribe od one iz jelovnika, mada se dešava i da umesto oslića na tanjiru dobijete znatno skuplji bakalar. Iz Okeane poručuju da je deo odgovornosti na potrošačima, koji bi trebalo da znaju makar okvirne cene pojedinih vrsta hrane iz mora. Upozorava se i na zdravstveni rizik tih prevara sa ribom po potrošače, ali i na opasnost po održivost ribarstva Evropske unije.\nČak i u restoranima Evropske komisije i Evropskog parlamenta potrošac biva obmanut, rekao je novinarima prvi čovek ekološke grupe Okeana (Oceana) Lase Gustavson (Lasse Gustavsson) dodajući da to nije uvek zbog profita i na štetu potrošača.\nGrupa Okeana je između marta i juna 2015. uzela 280 uzoraka ribe iz 150 restorana širom Evropske unije a laboratorija za biodiverzitet i genomiku Univerziteta u Leuvenu analizarala je DNK uzoraka.\nIstraživači su utvrdili da 30% ribe u restoranima nije ona koja je navedena na meniju.\n“Želeli smo da kupimo pet vrsta ribe a završili smo kupujući 36 različitih vrsta”, istakao je Gustavson, preneo je evropski portal Euobserver.\nGustavson kaže i da istraživanje nije otkrilo zašto dolazi do te prevare potrošača i dodaje da “neki to sigurno rade da bi uvećali profit”.\nKako je obelodanjeno, u suši restoranima skupu atlantsku “bluefin” tunu zamenjuju jevtinijim vrstama tune i u 12 od 21 uzorka (54,5%) sušija kupljenog u Briselu nije bila vrsta ribe navedena u jelovniku.\nTakvih slučajeva je manje u ribljim restoranima u centru Brisela, gde posetilac ne očekuje da bude prevaren, nego u suši restoranima i restoranima EU. Ipak, i tu su posetioci bili prevareni u 28,7% slučajeva jer su analize pokazale da 62 od 215 uzoraka nisu bila ono što je navedeno.\nMada je broj uzoraka mali statistički gledano, Gustavson kaže da istraživanje “veoma jasno ukazuje” da nešto ne valja.\nKantine EU prodaju skupu ribu kao jevtinu\nU dva restorana koja pripadaju institucijama EU Okeana je našla da 16 od 38 uzetih uzoraka ribe nije ono što bi trebalo da bude. Zanimljivo je da zamena za ono što piše u jelovniku nije uvek neka jevtinija vrsta ribe.\n“Umesto oslića prodaje se bakalar a on je mnogo skuplji”, kaže Gustavson i dodaje da je situacija u kantinama EU može opisati kao haotična.\n“Ni restoran u Parlamentu, ni onaj u Komisiji, ne ispunjavaju osnovni zahtev da obaveste potrošača šta kupuje”, istakao je Gustavson.\nPortparol Evropske komisije Aleksander Vinterstajn (Alexander Winterstein) kazao je 3. novembra da su “relevantne belgijske vlasti” odgovorne za kontrolu stanja u restoranima EU institucija.\n“Naravno, pretpostavlja se da se te kontrole rade i da nema razlike između onoga što je naznačeno i onoga što kupujemo u našim kantinama”, kaže Vinterstajn.\nPrema njegovim rečima, za kontrolu je nadležna Savezna agencija za bezbednost lanca ishrane čija portparolka Live Buskots (Lieve Busschots) kaže da je posredi “greška”. Ona je rekla da slučaj, ako je istinit, predstavlja “ekonomsku prevaru” i da je u nadležnosti belgijskog ministarstva ekonomije.\nMinistarstvo ekonomije objavilo je da je u 2013. i 2014. širom Belgije otvorilo 264 istrage ali ne navodi koliki broj je bio u restoranima. Saopšteno je samo da se najveći broj provera odnosio na samoposluge, velikoprodaju i trgovce ribom.\n“Provere su manje česte u restoranima iz dva razloga: gotovo da i ne dobijamo pritužbe na restorane i restorani nisu obavezni da navode vrstu ribe koja je na meniju”, piše u saopštenju ministarstva ekonomije. Kako se dodaje, ako potrošač naruči specifičnu vrstu ribe, ta vrsta “naravno” treba i da bude servirana.\nU kompaniji Sodekso (Sodexo), koja je bila zadužena za snabdevanje restorana Evropskog parlamenta u vreme kada je Okeana radila istraživanje, kažu da bi bili “veoma iznenađeni ako je bilo neregularnosti” i dodaju da kompanija “ima veoma strogu politiku kada je reč o ribi i veoma strogu kontrolu”.\nRezultati istraživanja uneli su i nove sumnje oko održivosti evropskog izlova ribe, što je primarni cilj Zajedničke evropske politike u ribarstvu (CFP).\n“Jasno je da je na tržištu, ako je vrsta ribe pogrešno označena, potencijalno nelegalni izlov, kojim se potkopavaju ciljevi CFP”, istakao je Gustavson.\nOn kaže i da “potrošači imaju pravo da znaju” šta jedu i dodaje da pogrešne oznake ribe mogu da predstavljaju opasnost po zdravlje ljudi koji pate od alergije.\nMeđutim, Okeana kaže da deo odgovornosti snose i potrošači koji treba da znaju okvirnu cene neke vrste ribe.\n“Ako se hrana iz mora prodaje po ceni koja izgleda suviše dobra da bi bila istinita, verovatno to nije to”, kaže Gustavson.\nRanija istraživanja drugih nevladinih organizacije pokazala su da je riba najčešće pogrešno označena u restoranima u Italiji, u 32% clučajeva, i Španiji (30%), dok je taj procenat u Francuskoj i Velikoj Britaniji osetno manji – četiri, odnosno šest odsto.\nTags: bezbednost hraneeuodrživo ribarenjeribatržištezajednička evropska politika u ribarstvu\n“Zbog mesa potrebna i policija”\nUprava za veterinu saopštila je da joj je za kontrolu ilegalnog klanja i prometa mesa potrebna pomoć policije, ali i lokalnih samouprava. Iz ove Uprave ističu da lokalne samouprave nisu zainteresovane da se taj problem reši.


Da li je i vaš omiljeni brend kozmetike nastavio testiranje proizvoda na životinjama? - Lola\nAvon, Mary Kay i Estee Lauder nastavljaju testiranja kozmetike na životinjama\nKenn Bell / The Dog Files\nTestiranje kozmetike na životinjama je tema koja je uvijek aktuelna u svijetu ljepote i njene industrije, a veliki je broj potrošača i kompanija koje su odlučile da ga bojkotuju i ne koriste takve proizvode. Nakon što su više od dvije decenije odbijali da zarad svojih proizvoda štete životinjama, kozmetički giganti Avon, Mary Kay i Estee Lader su nastavili testiranja bez ikakvog obavještenja svojih potrošača. Prethodni preokret se dogodio krajem 1980-tih kada je PETA-ina kampanja „Avon Killing“ (Avon ubija) vremenom uspjela dovesti do toga da je Avon ukinuo testiranje proizvoda na životinjama, a\nPrema nedavnom saopštenju za medije koje je objavio Rush PR, vijest o ponovnom testiranju se pročula nakon što ih je organizacija za zaštitu životinja PETA uklonila sa svoje liste kompanija koje su bezbjedne za životinje. Sve tri kompanije su ponovo započele testiranja na životinjama kako bi ispunile bezbednosne regulative vlade Kine i bile u mogućnosti da svoje proizvode prodaju i tamo. Međutim, PETA osporava opravdanost ovog poteza navodeći da postoje alternativne metode testiranja koje su jednako efektivne, a koriste se širom Sjedinjenih država.\nKathy Guillermo, potpredsjednica PETA-ine Laboratorije za istraživanja je rastužena ovakvom odlukom:\n„Avon, Estee Lauder i Mary Kay su se vratile unazad za čitavu jednu generaciju: Njihovi proizvodi se sada ponovo kapaju u oči zečeva i mažu na nagriženu kožu životinja“.\nGulliermova podstiče potrošače da se umjesto ovakvih ipak odlučuju za proizvode koji su bezbjedni za životinje.\nGlasogovornica Avona Reese Witherspon je takođe uznemirena vijestima da Avon sada ponovo testira svoju kozmetiku na životinjama. Krajem prošle godine se zaprepastila saznanjem da je torba sa kojom je primjećena u javnosti napravljena od kože pravog pitona i pristala je da je baci. Međutim, možda će Reese Witherspon uspjeti da upotrijebi svoju moć poznate ličnosti i utiče na to da se Avon vrati politici koja je nježnija prema životinjama.\nAvon kozmetika PETA testiranja na životinjama životinje


Saradnja Crvene zvezde i Fondacije "Tijana Jurić"\nSaradnja Crvene zvezde i Fondacije „Tijana Jurić“\nFudbal Autor:Maja Todić18. mar. 202117:265 komentara\nFudbalski klub Crvena zvezda potpisao je u četvrtak sporazum o saradnji sa Fondacijom "Tijana Jurić". Crvena zvezda na ovaj način pokazuje društvenu odgovornost, a ključni aspekt saradnje biće bezbednost dece u Srbiji.\nCrvena zvezda će u skladu sa ugovorom objavljivati fotografije nestale dece i mladih na društvenim mrežama, biti deo Amber Alerta (sistem obaveštavanja u specifičnim situacijama nestanka dece), slati poruke edukativnog karaktera kako bi se deci i roditeljima objasnilo kako da se zaštite na internetu.\nPonosan na saradnju i na to što klub još jednom postavlja pozitivan primer bio je predsednik Crvene zvezde Svetozar Mijailović.\n„Pitanje bezbednosti dece je posebno važno pogotovo u ovom vremenu u kome danas živimo. Deca su veoma ugrožena na razne načine, to je obaveza svih nas. Svaka institucija treba da pruži svoj doprinos i da pokaže društvenu odgovornost. Crvena zvezda je pokazuje na ovaj način, brinući ne samo o deci koja se bave fudbalom, već o svoj deci u Srbiji. Zato ćemo podržavati ovakve akcije i ubuduće i pokušati da se što aktivnije uključimo u rešavanje problema koji muče naše društvo“, rekao je Mijailović.\nIgor Jurić kao predstavnik Fondacije bio je i više nego zadovoljan saradnjom sa Crvenom zvezdom i istakao da je ovo jedan od najvažnijih ugovora koji su potpisali do sada.\n„Ovo je za nas jedan od najvažnijih ugovora i sporazuma koje smo potpisali od osnivanja. Sve je krenulo na uzajamnu inicijativu. Zajednički je zaključak da Fondacija daje ogroman doprinos u bezbednosti dece u našoj zemlji. Crvena zvezda nije samo klub koji se bavi pravljenjem i razvojem fudbalera, nego je institucija koja treba da brine o građanima naše zemlje. Sa ovim gestom je pokazala da brine o dobrobiti svih građana. Ono što bih posebno istakao je da je Crvena zvezda izašla u susret svim zahtevima koje je imala Fondacija „Tijana Jurić“, da je klub pružio i više od toga. Nisu se gledali interesi kluba, već interesi dece u našoj zemlji i zbog toga sam naročito zahvalan. Radićemo intenzivno vezano na pitanjima nestale dece, na temama koje se tiču bezbednosti na internetu. Verujem da će cela Srbija biti ponosna na ovu saradnju i da će podići interesovanje za ove teme na viši nivo. Svesno smo koliki uticaj ima Crvena zvezda na mlade u našoj zemlji. To je ustvari bio povod ove saradnje, i taj uticaj koji ima treba da bude mnogo veći od sporta. Ovo je pokazatelj gde treba da idu sportski klubovi u našoj zemlji i ovo je prvi iskorak u tome. Očekujem da će i drugi klubovi slediti primer Crvene zvezde. Trenutno smo u akciji Amber i očekujem da će i biti pomoći od Crvene zvezde, koja će svojim delovanjem na društvenim mrežama i celokupnoj javnosti doprineti da se što brže pronađu deca koja nestanu. Svi moramo mnogo više da brinemo o ovom problemu i siguran sam da će uz pomoć Crvene zvezde ovaj sistem zaživeti u našoj zemlji“, zaključio je Jurić.\nfk crvena zvezdaFondacija Tijana JurićIgor JurićSvetozar Mijailović\nZvezda u prijateljskom meču poražena od ruskog šampiona pred 30.000 navijača


Ekonomisti iznenadjeni visokom stopom nezaposlenosti u ekonomijama zemlja u tranizciji\nU izveštaju pod naslovom ”Povećanje mogućnosti otvaranja novih radnih mesta u istočnoj Evropi i bivšem Sovjetskom Savezu,“ konstatuje se da bez unapredjenja ekonomije, neće biti moguće značajno smanjenje siromaštva u tom regionu.\nU izveštaju se navodi da je nezaposlenost u ekonomijma u tranziciji znatno veća od sadašnjeg preovladjujućeg nivoa u zapadnoj Evropi. Stopa nezaposlenosti kreće se od 35 odsto, u Makedoniji, do skoro 20 odsto u brzorastućim privredama Poljske i Slovačke. Jedan od autora tog izveštaja, Stefano Skarpeta, izjavio je da je porast broja radnih mesta ograničen zato što su brojna preduzeća u komunizmu zapošljavala daleko veći broj radnika od potrebnog.\n“Firme koje su preživele probu tržišne ekonomije, nakon prelaska sa centralno planirane privrede unapredile su svoju efikasnost bez otvaranja novih radnih mesta, i bez investicija u novu tehnologiju. To su postigle smanjenjem broja zaposlenih, odnosno oslobadjanjem od viška radne snage karakterističnog za doba planske privrede.“\nBankarski ekonomisti kažu da su skoro sva nova radna mesta koja su stvorena od pada komunizma rezultat ekspanzije male privrede i priliva stranih investicija. Drugi autor izveštaja, Arpun Banerđi, rekao je da preterane regulativne mere takodje ograničavaju mogućnosti stvaranja novih radnih mesta. On je kao primer naveo Hvratsku, gde su potrebne tri godine da bi se registrovala imovina, u poredjenju sa samo tri meseca u SAD.\n“To je simptomatično za neke probleme sa kojima se suočavaju, kao što je stvaranje uslova za lakše otvaranje i rad novih firmi, koje onda imaju podsticaj da prave planove, da se šire i stvaraju nova radna mesta.”\nU izveštaju se naglašava da su one ekonomije koje su privukle najviše stranih investicija postigle najbolje rezultate u otvaranju novih radnih mesta.


O nama - FON-ov centar za razvoj karijere\nProjekat Fakulteta organizacionih nauka, započet 2004. godine. Njegova misija je da pruža mogućnosti za razvoj, implementaciju i usavršavanje stvaralačkog, preduzetničkog i naučnog potencijala studenata Fakulteta organizacionih nauka.\nFakultet nas u potpunosti podržava i spremno isprati svaku našu inicijativu. Oduvek je imao sluha za potrebe i ideje svojih studenata i mnogobrojnim primerima pokazao da dobra vizija, timski rad i poštovanje studentske inicijative pokreću mašineriju dobrih iskustava i osećanja.\nPružiti mogućnost za razvoj, implementaciju i usavršavanje stvaralačkog, preduzetnickog i naučnog potencijala studenata Fakulteta organizacionih nauka kao budućih stručnjaka iz oblasti menadžmenta, operacionog menadžmenta, informacionih tehnologija i menadžmenta kvaliteta i standardizacije, kroz saradnju sa privrednim, naučnim, državnim i drugim institucijama, kao i istaknutim pojedincima i ekspertima.\nPostati vodeći Centar za razvoj karijere u regionu, koji primenom medjunarodnih iskustava iz oblasti razvoja karijere, nadograđuje stručna znanja stečena na FON-u, dostignuća ostvarena u praksi, čime doprinosi stvaranju vrhunskih stručnjaka iz oblasti menadžmenta, operacionog menadžmenta, informacionih tehnologija i menadžmenta kvaliteta i standardizacije.\nTim za dizajn\nTim za spoljne odnose\nTim za marketing i PR\nPotpredsednik organizacije i supervizor projekata\nPredsednica sektora za IT\nPredsednica sektora za Marketing i PR\nPredsednica sektora za Dizajn\nPredsednik sektora za Ljudske resurse\nPredsednik sektora za Korporativne i akademske odnose\nAna Maria Finžgar


IZ BRISELA LOŠE VESTI ZA BOSNU: Biće suspendovana iz Parlamentarne skupštine SE, NIJE IMENOVALA NOVE PREDSTAVNIKE! - Informer\nIZ BRISELA LOŠE VESTI ZA BOSNU: Biće suspendovana iz Parlamentarne skupštine SE, NIJE IMENOVALA NOVE PREDSTAVNIKE!\nBosna i Hercegovina će do kraja ove godine biti suspendovana iz rada Parlamentarne skupštine saveta Evrope (PSVE) jer u roku šest meseci od održanih opštih izbora nije imenovala nove predstavnike u tom telu, izjavio je danas predstavnik Saveta Evrope u BiH Dragoslav Štefanek\n- BiH do kraja ove godine neće moći da učestvuje u radu PSVE. To znači da BiH neće učestvovati prilikom donošenja jedne od najvažnijih odluka koja će biti doneta tokom ove godine, a to je imenovanje novog glavnog sekretara Saveta Evrope - rekao je Štefanek i dodao da BiH neće učestvovati na tri zasedanja, niti u odborima tog tela.\nPrema pravilima Saveta Evrope, zemlje članice moraju da imenuju nove članove izaslanstva u Parlamentarnoj skupštini najkasnije šest meseci od dana održavanja izbora, u suprotnom sledi privremena suspenzija u učešću u radu PSVE, prenosi Hina.\nSenad Šepić, koji je predsedavao prethodnom Delegacijom BiH u PS saveta Evrope rekao je da je to strašno loša poruka o imidžu i kredibilitetu institucija i države BiH u međunarodnim institucijama.\n- Činjenica da nakon šest meseci ljudi koji vode zemlju, vlasti odnosno politički lideri, nisu u stanju da se formalno dgovore oko izbora pet članova delegacije BiH u PS Saveta Evrope je strašna poruka i katastrofalno stanje koje govori gđe se mi kao država nalazimo - rekao je Šepić za sarajevski Klix.\nOn je istakao da se može desiti da oko nekog političkog pitanja nemamo dogovor unutar BiH, ali da je neverovatna stvar da ne postoji kapacitet da se predloži pet osoba koje će predstavljati BiH.\n- Oni faktički sede pored zastave države BiH u organizaciji u kojoj je skoro 50 zemalja članica Saveta Evrope. Samo Belorusija nema svoju delegaciju u Savetu Evrope - rekao je on.\nBiH loše vesti Savet Evrope predstavnici Evropska unija Dragoslav Štefanek


DESETI GREEN FEST: BUDUĆNOST JE NA ZEMLJI! – Magazin uBloku\nFestival će svečano biti otvoren, u utorak 15. oktobra, u 20 časova, dugometražnim filmom “Veliki zeleni zid”, koji je imao svetsku premijeru na nedavno završenom Venecijanskom filmskom festivalu, u izvršnoj produkciji Fernanda Meirejesa (reditelj filma Grad boga). Glavni fokus filma je na akciji 11 afričkih nacija da zasade pojas od 8000 kilometara vegetacije u Sahelu – oblasti ispod pustinje Sahara.\nPriča se odvija kroz oči jedne od najvećih afričkih muzičkih zvezda i aktivistkinje Ine Modje i isprepletana je razgovorima i muzikom koju ona pravi sa muzičarima iz afričkih zemalja na putu zelenog pojasa.\nFilm “Postanje 2.0” biće prikazan, u sredu, 16. oktobra u 18 časova. Nosilac nominacije za nagradu Oskar, reditelj Kristijan Frej, nam donosi priču koja bi lako mogla da bude svrstana u kategoriju naučne fantastike, da nije istinita. U svetu još uvek postoje lovci na mamute, kao i naučnici koji žele da ožive ovu nestalu vrstu, što je samo početak u oživljavanju i drugih davno nestalih vrsta, stvarajući atmosferu kultnog „Parka iz doba Jure“.\nFilm je osvojio specijalnu nagradu žirija na Sandens festivalu, kao i veliki broj drugih nagrada. Nakon toga, sledi film “Uzalud protraćeno: Priča o bacanju hrane” (u 20 časova). Izvršni producent, i protagonista koji nas vodi kroz priču, je jedan od najpoznatijih kuvara na planeti – Entoni Borden, čiji je ovo poslednji film. U saradnji sa kolegama, najboljim svetskim kuvarima, zajedno nam pokazuju kako hrana, koju smatramo za otpad, može da se transformiše u neverovatna jela.\nZbog izuzetnog interesovanja publike, u četvrtak, 17. oktobra od 18 časova na programu je film koji je premijerno prikazan prošle godine – „Zelena laž“. Film prati korporacije koje besramno koriste etiku i održivost kao marketinške alate, dok vešto sakrivaju istinu o nedelima koja čine zarad profita.\nReditelj Verner Bote, vas vodi u svet korporativnih obmana, lažnih sertifikata, uništavanja prirode i života ljudi, u cilju daljeg umnožavanja kapitala. Nakon smrti poslednjeg severnog belog nosoroga – Sudana, dolazi priča o potpunom nestanku jedne podvrste – film “Rino dolari”, koji počinje u 20 časova. Snimanje ovog istraživačkog filma je trajalo preko 2 godine, tokom kojih je ekipa filma pratila celokupan lanac trgovine od unajmljenih ubica nosoroga, preko rendžera koji ih štite, pa sve do krajnjih kupaca i prodavaca.\nFestival će biti zatvoren dodelom nagrada festivala i novim filmom u produkciji Leonarda Dikaprija “More senki”, u petak, 18. oktobra u 20 časova. Film nas vodi u svet organizovanog kriminala, kartela i ilegalne zarade na izlovljavanju retke vrste ribe – totoabe, koja se meri milionima.\nZahvaljujući izvrsnoj atmosferi filma, scenariju, režiji i muzici ne čudi činjenica da je film osvojio prestižnu nagradu publike svetski poznatog Sandens festivala, kao i veliki broj drugih nagrada.


Srbi sa Kosova zabrinuti za zdravlje predsednika Vučića - Radio televizija Pančevo\nSrbi sa Kosova zabrinuti za zdravlje predsednika Vučića\n17. novembra 2019. 0366\nSrpska lista ocenila je danas da su opozicioni političari i aktivisti pokazali svoje pravo lice, kako su kazali, “oličeno u mržnji prema svemu što je srpsko”, reakcijama na vest o zdravstvenom problemu predsednika Aleksandra Vučića.\nU saopštenju Srpske liste navodi se da su pristalice albanskih političara, poput bivšeg člana Građanske inicijative “Sloboda, demokratija, pravda” Marka Jakšića, iskoristili jučerašnji dan da svoje, kako su ocenili, “bolesne misli”, podele sa javnošću na društvenim mrežama.\n“Mali Marko, koji je javno promovisao Gonđu Čauši, albanskog kandidata ispred Demokratske partije Kosova Kadrija Veseljija, u kampanji za lokalne izbore u severnoj Kosovskoj Mitrovici je predsedniku Vučiću na tviteru poželeo smrt!?”, istaknuto je u saopštenju.\nOcenjeno je da se Srbi sa Kosova stide što na “ovoj svetoj zemlji dele prostor i vazduh sa ovakvim srbomrscima”, koji, kako su naveli, “svoju duševnu hranu umesto u dobrom i lepom nalaze u mržnji prema svemu što je srpsko”.\nKako su ocenili, najveći broj Srba sa Kosmeta je sa zabrinutošću primio vest o ugroženom zdravlju predsednika Srbije, poželeo mu brz oporavak i, kako su saopštili, “svesni su da bi bez predsednika Vučića na čelu Srbije Srbi na Kosmetu bili nezaštićeni i na udaru razularenih bandi iz Prištine”.\nOtežana vožnja zbog jakog vetra\nNikoleta Dragaš 8. marta 2021. 9. marta 2021.


Dodik ponudio SDS-u i PDP-u ministarske funkcije u novom Savetu ministara BiH | Novine Toronto\nPredsedavajući Predsedništva BiH i lider Saveza nezavisnih socijaldemokrata (SNSD) Milorad Dodik ponudio je opozicionim strankama u RS, Srpskoj demokratskoj stranci (SDS) i Partiji demokratskog progresa (PDP), da budu deo nove vlasti na nivou BiH. Dodik je liderima SDS-a Vukoti Govedarici i PDP-a Branislavu Borenoviću ponudio ministarska mesta u novom Savetu ministara BiH.\nLider SDS-a rekao je da su insistirali da se razgovara o usvajanju zakona o ispitivanju porekla imovine, dok je Dodik rekao da već postoje mehanizmi da se proveri poreklo imovine, ali da ne isključuju razgovore o toj temi.\nDodik i Borenović su rekli da je dogovoreno formiranje komisije kako bi se poboljšao rad javnog radio-televizijskog servisa RS, a i da su usaglašeni principi o promeni Izbornog zakona prema kojima bi došlo do transparentnijeg organizivanja izbora i većeg povjerenja u izborni rezultat.\n"I pod uslovom da se ne uđe zajedno u Savet ministara BiH, radićemo na konsenzusu na nivou BiH", rekao je Dodik.\nPrema njegovim rečima, jedno od pitanja o kojem postoji konsenzus srpskih stranaka je usvajanje Akcionog plana za članstvo u NATO (MAP), pri ćemu stranke iz RS obavezuje Rezolucija Narodne skupštine RS o vojnoj neutralnosti.


Cipse preuzima kormilo BMW-a za koju nedelju - Auto Republika\nBivši šef proizvodne funkcije bavarske kompanije, Oliver Cipse će postati novi izvršni direktor BMW grupe kada se, 16. avgusta bude povukao Harald Kriger koji je objavio vest o svom povlačenju pre tačno jedanaest dana.\nMediji su neposredno nakon izjave bivšeg direktora kompanije prenele da su šanse pedesepetogodišnjeg Cipsea najveće, a glavni protivkandidat mu je bio šef odeljenja razvoja Klaus Frelih.\nCipse je celukupnu karijeru izgradio unutar matične kuće BMW, a jedno vreme je obavljao i dužnost direktora za formulisanje strategije. Ostale kolega i saradnici ga opisuju kao osobu punu samopouzdanja i društvenog čoveka sklonog kompomisima. Do ovog trenutka, nije bio sklon pojavljivanju u javnosti.\nNovoizabrani izvršni direktor je rođen u Hajdelbergu 1964. godine, studirao je matematičke nauke u Americi, a mašinstvo u Darmštadu. Tokom 1991. godine je započeo karijeru u kompaniji BMW, a nakon rada u Minhenu i Južnoafričkoj Republici, vodio je diviziju Mini-Werk Oxford sve do 2008. godine. Na trenutnoj poziciji je od 2015. godine, od kada je odgovoran za funkcionisanje svih globalnih fabrika bavarske marke. Ima ih razastutih širom sveta ukupno 31.\nKao što smo napomenuli, njegov protivkandidat je bio pedesetdevetogodinji Klaus Frelih a među najveća dostignuća ovog menadžera se ubraja postizanje sporazuma o saradnji sa rivalskom kompanijom Daimler. Pored toga, bio je aktivno uključen u rad snažnog radničkog saveta.\ntags: bmw CEO BMW izabran novi šef BMW Oliver Cipse\nprevious Škoda Karoq i Kodiaq za 2020. gube bedž na zadnjem delu i dobijaju novu tehnologiju\nnext Žena i njen Mercedes-Benz ML završili u reci (VIDEO)


IVICA DAČIĆ U DVODNEVNOJ POSJETI TREBINjU | Trebinje Live\nIVICA DAČIĆ U DVODNEVNOJ POSJETI TREBINjU\n"Dejtonski mirovni sporazum pokazao se kao jedan od preduslova za opstanak BiH i nije ga moguće mijenjati bez saglasnosti sva tri naroda i oba entiteta u BiH", izjavio je danas u Trebinju ministar unutrašnjih poslova Srbije Ivica Dačić. "Da nije bilo Dejtonskog sporazuma ne bi bilo ni Republike Srpske" , istakao je Dačić uoči 16. godišnjice potpisivanja ovog sporazuma.\nGovoreći o saradnji Srbije i Srpske, Dačić je ocijenio da treba da bude još bolja, da je sasvim normalno da Srbija sarađuje i podržava Srpsku, te da to nije upereno protiv bilo kojeg naroda u BiH.\n"Ponekad se aktivnosti gledaju različitim očima, pa ako Srbija sarađuje bliže sa RS, što je i normalno, u Sarajevu se to tumači kao mešanje u unutrašnje stvari i želja da se naruši teritorijalni integritet, što nije tačno", kategoričan je Dačić.\nOn je dodao da je potpuno normalno da Srbija sa RS razvija sve jače odnose u svim oblastima i ima što čvršću saradnju.\n"Kada Amerika ima interesa da pomaže Albancima, koji su na deset hiljada milja od Vašingtona, kako onda Srbija ne bi imala interes da pomaže srpskom narodu u Trebinju i RS?", zapitao je Dačić.\nGovoreći o situaciji na Kosovu i Metohiji, Dačić je istakao da Srbija ima interes da kriza na tom prostoru što brže bude riješena i da se dijalogom prevaziđu sva sporna pitanja na tehničkom nivou. "Srbija nikad neće priznati nezavisnost Kosova i ima pravo da iskaže državni i nacionalni interes", rekao je Dačić novinarima i dodao da će svi dalji koraci biti u skladu sa Ustavom Srbije, kako bi bila riješena sporna pitanja, poput administrativnih prelaza.\nOn je istakao da je neminovno da se trajno riješi pitanje statusa Kosova i Metohija, te dodao da će to pitanje iz dana u dan biti žešće i češće postavljeno kao jedan od uslova Srbiji u evropskim integracijama. "Srbija treba da podrži sve ono što je praktično i ja apsolutno podržavam stav Srba da ne žele da žive u nezavisnom Kosovu i Metohiji", rekao je Dačić.\nGovoreći o problemu vehabizma u Srbiji i BiH, Dačić je istakao da bezbjednosne strukture dvije zemlje po tom pitanju već duže vrijeme sarađuju i zajednički djeluju gdje god ima potrebe za tim, te najavio da će u narednih desetak dana o toj temi u Beogradu razgovarati sa ministrom bezbjednosti BiH Sadikom Ahmetovićem.\nMinistar Dačić je na početku dvodnevne posjete Trebinju obišao manastir Tvrdoš, u pratnji načelnika opštine Trebinje Dobroslava Ćuka i načelnika trebinjskog Centra javne bezbjednosti Gorana Zubca. Nakon toga Dačić je posjetio i Hercegovačku Gračanicu na Crkvini, kao i Muzej Hercegovine.\nDačić će se u Skupštini opštine Trebinje obratiti građanima, nakon čega će obići Regionalni centar za rehabilitaciju. U Sabornom hramu Preobraženja Gospodnjeg Dačić će prisustvovati parastosu nastradalim pripadnicima MUP-a RS, a zatim u Centru javne bezbjednosti Trebinje položiti vijenac na spomen ploču stradalim pripadnicima MUP-a RS.\nProslavi krsne slave MUP-a RS u Trebinju danas prisustvuje i premijer Aleksandar Džombić, ministar unutrašnjih poslova Stanislav Čađo, direktor Policije Gojko Vasić, ministar unutrašnjih poslova i direktor policije Srbije Ivica Dačić i Milorad Veljović, kao i drugi zvaničnici Republike Srpske, najavljeno je iz MUP-a Srpske.


Kajri Irving prerušen u dekicu pokazao NBA poteze momcima iz kraja /video/\nU noći kada svi mladi basketaši u SAD izlaze i zauzimaju koševe u svojim kvartovima, momak po imenu Kevin dovodi svog ujaka Drua na teren kako bi popunio jedno prazno mesto u postavi njegove ekipe, ali to nije običan ujak - to je zvezda Klivlenda Kajri Irving. Najbolji ruki sezone prerušen u dekicu će “momcima iz kraja” pokazati neke nove NBA poteze.\nPotcenjivan od početka susreta, prerušeni Irving je malo po malo počeo da podgreva atmosferu, dok nije došao do najatraktivnijih zakucavanja i trojki sa pola terena.\nOva sjajna ideja reklama je za “Pepsi”, čiji su scenaristi sa najboljom postavom šminkera uspeli do te mere da “urede” prvog pika na draftu, da ni sam Irving nije mogao da veruje.\nČuđenje i neverica muškog dela, te aplauzi ženskog dela populacije, samo su jedan od mnogih detalja koji su uveličali ovu sjajnu zamisao kreatora.\nGorostasni NBA centar Šekil O'Nil popeo se na krkače svojoj lepšoj polovini koja ga je nosila nekih pet, šest koraka u jednom TV šouu, da bi potom zajedno završili na patosu.


ŠEST DRŽAVA EU PISALO BRISELU Spremni smo, Zapadnom Balkanu treba pomoć | Happy BSC portal\nŠEST DRŽAVA EU PISALO BRISELU Spremni smo, Zapadnom Balkanu treba pomoć\nAustrija, Italija, Slovenija, Slovačka, Češka i Poljska dostavile su Evropskoj komisiji pismo u kome izražavaju svoju spremnost da se angažuju na poboljašnju procesa pristupanja Zapadnog Balkna EU.\n- Radićemo na tome ukoliko se obezbedi efikasan rad, cilja na jasne rezultate i ukoliko se obezbedi da se konsenzus unutar EU za otvaranje pristupnih pregovora Albanije i Severne Makedonije u martu 2020. godine - navodi se u pismu.\nMinistri spoljnih poslova šest zemlja EU ocenjuju u pismu predsedniku EK Žanu Klodu Junkeru da je trenutni proces pristupanja Zapadnog Balkna ”usporen i neravnomeran”.\nPozvaju Evropsku komisiju da do januara 2020. godine predstavi konkretne predloge kako poboljšati efektivnost pristupnog procesa kao instrumenta za podršku refomama i integracijama Zapadnog Balkna. Ministri šest zemalja kostatuju da konsolidacija Evrope ne može biti završena bez Zapadnog Balkna, a da je evropska perspektiva ”izvor motivacije” za reforme u zemljama regiona.


BPS-Sefer Halilović smatra da protesti građana Bosne i Hercegovine pokazuju kako je došlo vrijeme za što skorije raspisivanje vanrednih izbora u BiH, jer su stvoreni svi uvjeti za to.\nVlada Federacije BiH ne funkcioniše, Ustavni sud FBiH ne vrši svoje funkcije, kantonalne vlade u Tuzli, Zenici i Sarajevu su već podnijele ostavke, Vijeće ministara BiH je potpuno politički razdijeljeno, a razne instance istražnih organa već više od 17 godina ne vrše svoj posao onako kako bi trebalo. Zbog čega je nepravda u BiH postala sistemski zaštićena, a narod potlačen u svakom smislu.\nBosanskohercegovačka patriotska stranka – Sefer Halilović apsolutno razumije ekonomsko – socijalnu situaciju u kojoj se naši građani nalaze, a na koju upozoravamo još od 1996. godine. Još od tada su se naše fabrike i preduzeća počeli pljačkati, a naši građani obespravljivati.\nUpozoravali smo na kriminaliziranje i privatiziranje državnih institucija. Upozoravali smo i na procese koji vode dezintegraciji države, kao i sistem loših zakona koje su neki nosioci funkcija zloupotrijebili i zemlju doveli u stanje beznađa.\nIz tog razloga nam je potreban novi sistem vrijednosti i novi set zakona koji će kazniti svaku vrstu kriminala.\nU potpunosti podržavamo ugrožene građane, prevarene borce i radnike, iznevjerene studente, te u beznadežnosti ostavljene invalide i našu omladinu.\nOsuđujemo svaku vrstu nasilja, paljenje i fizičke sukobe pri čemu uglavnom stradaju nevini ljudi i njihova imovina. Imovina države i građana BiH mora biti zaštićena jer će ona, kad – tad, doći u ruke pravednih političkih struktura i naroda i policija mora spriječiti njeno uništavanje. Svako rušenje simbola države BiH ide na ruku onima koji dvadeset i četiri godine pokušavaju da sruše našu državu.\nBPS-Sefer Halilović OO Visoko


Evo zbog čega je neko dobio 100 evra pre vas, a prijavili ste se isti dan ili ranije | Vesti iz Srema\nNaslovna Društvo Evo zbog čega je neko dobio 100 evra pre vas, a prijavili...\nEvo zbog čega je neko dobio 100 evra pre vas, a prijavili ste se isti dan ili ranije\nIsplata 100 evra pomoći države svim punoletnim građanima koji su se za istu prijavili je uveliko u toku.\nBilo je dosta pitanja vezano za isplatu novca, a građane najviše interesuje kako to da je neko drugi dobio novac pre njih, a kasnije se prijavio ili u isti dan.\nStiglo je dodatno pojašnjenje iz ministarstva finansija.\nMinistarstvo finansija donosi odluku o bankama na koje će danas, sutra ili neki drugi dan uplatiti novac. Danas, na primer, može da ide uplata na račune u banci koju su građani najčešće prijavljiIvali, već sutradan na neku drugu banku bez određenih pravilnosti.\nMoguće je i da se novac na račune jedne banke pušta nekoliko puta tokom nekoliko dana, odnosno nekoliko krugova tokom istog dana, što je i odgovor na pitanja poput „zašto sam ja dobio sto evra, a nisu moji ukućani koji su u istoj banci i koji su se prijavili za pomoć isti dan kao i ja“\nPrethodni tekstSveti mučenik Talalej: Danas po narodnom verovanju ne bi trebalo ići na groblje\nSledeći tekstDonji Petrovci: Obnovljen Dom kulture


Ažurirana informacija 7 – Izjava generalnog direktora IAEA-e o situaciji u Ukrajini\nGeneralni direktor Rafael Mariano Grossi je izjavio da je Ukrajina danas obavijestila Međunarodnu agenciju za atomsku energiju (IAEA) da isti zaposleni rade u Nuklearnoj centrali “Černobil“ otkako su ruske snage prošle sedmice preuzele kontrolu nad lokacijom nuklearnog akcidenta 1986. godine, izražavajući svoju rastuću zabrinutost za kontinuiranu dobrobit zaposlenih i njihovu sposobnost da obavljaju svoje poslove sigurno i efektivno.\nU redovnoj ažuriranoj informaciji za IAEA-u, Državni nuklearni regulatorni inspektorat Ukrajine (SNRIU) je rekao da održava komunikaciju s lokacijom Černobil – za čije zaposlene su rekli da nastavljaju obavljati svoje dužnosti pod “nadzorom” – i da od 24. februara nisu obavljani nikakvi operativni poslovi s nuklearnim materijalom.\nNuklearna centrala “Černobil“, smještena u Zoni isključenja, prolazi kroz postupak dekomisioniranja od akcidenta, a znatne količine nuklearnog materijala su ostale u raznim objektima na lokaciji u formi istrošenog goriva i drugog radioaktivnog otpada.\n“Od krajnje je važnosti da zaposleni u državnom specijaliziranom preduzeću Nuklearna centrala 'Černobil' mogu obavljati svoj posao sigurno i efektivno, te da njihovu dobrobit garantiraju oni koji su preuzeli kontrolu,” izjavio je generalni direktor Grossi Odboru guvernera IAEA-e tokom sastanka u Beču danas na temu situacije u Ukrajini.\nGeneralni direktor je dodao da zaposleni u svim ukrajinskim nuklearnim objektima – koji takođe uključuju i 15 operativnih reaktora na 4 lokacije – moraju imati mogućnost da ispunjavaju svoje dužnosti na polju sigurnosti i bezbjednosti i kapacitet da donose odluke bez pretjeranog pritiska.\nGeneralni direktor Grossi je ponovo naglasio da se moraju izbjeći bilo kakvi vojni ili drugi postupci koji bi mogli ugroziti sigurnost i bezbjednost ukrajinskih nuklearnih centrala.\nU današnjoj ažuriranoj informaciji, SNRIU je rekao da održava komunikaciju s nuklearnim centralama u zemlji, za koje je naveo da rade kao i prije. Inspektorat je izjavio da nivoi zračenja ostaju normalni na svim lokacijama i da nema izvještaja o nuklearnim ili radiološkim incidentima i dodao da od 15 ukrajinskih reaktora, više od polovine radi punim kapacitetom, dok se na drugima radi planirano održavanje ili se drže “u rezervi”.\nDržave članice IAEA-e unose informacije iz stanica za automatski monitoring zračenja direktno u Međunarodni sistem IAEA-e za monitoring zračenja (IRMIS). IAEA je 1. marta izgubila kontakt s takvim stanicama u Nuklearnoj centrali “Zaporožje”, najvećoj ukrajinskoj nuklearnoj lokaciji sa 6 od 15 reaktora, a danas je prestala dobijati iste vrste podataka iz druge, Južnoukrajinske nuklearne centrale, koja ima tri reaktorske jedinice.\nMeđutim, SNRIU je kasnije obavijestio IAEA-u da je kontakt sa stanicama za monitoring zračenja u južnoukrajinskoj centrali obnovljen, navodeći da je privremeni gubitak prenosa IAEA-i došao iz tehničkih razloga, a ne u vezi s vojnim operacijama. Ukrajinski specijalisti su nastojali naći uzrok gubitka prenosa podataka iz Nuklearne centrale “Zaporožje” i obnoviti prenos, dodali su iz SNRIU-a.\nIAEA nastavlja da neposredno prati dešavanja u Ukrajini, s posebnim fokusom na sigurnost i bezbjednost njenih nuklearnih reaktora. IAEA ostaje u stalnom kontaktu s ukrajinskim regulatornim tijelom i nastavit će davati redovne ažurirane informacije o situaciji u Ukrajini.


DSS pravi novi pokret, neće da im Šapić bude predsednik\n10-10-2019 06:49 Srbija Politika\nPosle neuspeha pregovora o saradnji sa strankom SPAS Aleksandra Šapića, lider DSS Miloš Jovanović pravi novi pokret koji će okupiti druge političke organizacije, lokalne grupe građana, ugledne pojedince, studente, sindikate.\nMiloš Jovanović (Foto: Jutjub)\nKako saznaju Večernje novosti, iako su Šapić i Jovanović imali nekoliko krugova pregovora o savezu, konačni dogovor nije postignut jer je prvi čovek SPAS insistirao da ugase postojeće stranke, naprave novu političku organizaciju i da on bude njen predsednik. Jovanoviću je ponuđeno da bira funkciju najbližeg saradnika lidera te novoosnovane partije.\nZa rukovodstvo DSS ovakva ponuda bila je neprihvatljiva, ne toliko zbog kadrovskih rešenja koliko zbog toga što smatraju da nema nikakve logike gasiti stranku koja postoji 27 godina.\nZato je Jovanović krenuo u novi politički projekat i sa saradnicima uveliko obilazi Srbiju, a u poslednjih desetak dana bio je u Kragujevcu, Nišu, Sremskoj Mitrovici, Čajetini, Čačku, Novom Sadu... U naredne tri nedelje cela priča bi trebalo da bude zaokružena, a početkom novembra će se znati ime pokreta koji će predvoditi Jovanovićev novi DSS.\nŠta je Ivan Ivanović poručio crkvi posle odlikovanja Vučića pročitajte OVDE.\nPOLICIJA SPREČILA PERFORMANS: Pufovci poneli gradonačelniku Zrenjanina bure stajskog đubriva, ali se dogodilo ovo...\nKomandir bjelopoljske policije Danko Gogić psovao srpsku majku i skidao trobojku, a sada pokreće tužbu (VIDEO)


Murat Jakin novi trener Spartaka iz Moskve\nDevetostruki fudbalski prvak Rusije moskovski Spartak angažovao je Murata Jakina za novog trenera, u pokušaju da se oporavi od slabe sezone.\nSpartak je prošlu sezonu završio na šestom mestu, što je najslabiji plasman od 2008. godine.\nJakin je peti inostrani trener na čelu ovog ruskog kluba u poslednjih deset godina.\nBivši švajcarski internacionalac doveo je Bazel u poslednje dve sezone do titule, a ostvario je i dve pobede protiv Čelsija u Ligi šampiona.\nSpartak je 'za zelenim stolom" osvojio mesto u Ligi Evrope sledeće sezone, pošto je pobednik Kupa Rusije Rostov zbog neregularnosti sa licencom izgubio pravo takmičenja.


TotalCar.rs » Srbija: Sneg u većini gradova, saobraćaj sa manjim zastojima\nFoto, novo, Srbija, TOP\n0 komentara 3559 pregleda\nSnežni pokrivač prekrio je u subotu većinu gradova u Srbiji, na ulicama se saobraćaj odvija sa manjim zastojima, a nadležne službe su u stanju pripravnosti i situacija je “pod kontrolom”.\nTemperatura koja je ušla u minus “zagrejala” je radijatore, a u većini gradova nema problema sa grejanjem, dok u toplanama poručuju da su spremni za zimsku sezonu.\nBeograd je osvanuo pod snegom, duva jak vetrar a sve glavne saobraćajnice u glavnom gradu su prohodne i nema većih gužvi i zastoja.\nSaobraćaj se nesmetano odvija i u Novom Sadu. Ekipe novosadskog “Puta” nastavljaju čišćenje najprometnijih gradskih ulica i bulevara, a radnici Zimske službe “Gradskog zelenila” od jutros rašćišćavaju autobuska stajališta i druge površine.\nU Novom Sadu nema problema ni sa daljinskim grejanjem stanova i drugih objekata, ono se odvija uredno i nema prekida u isporuci toplotne energije.\nSneg od jutros neprekidno pada i u Srednjebanatskom okrugu, što otežava saobraćaj na mokrim kolovozima, sa smanjenom vidljivošću.\nSvi magistralni putevi u srednjem Banatu su prohodni, ali se saobraćaj odvija otežano, pre svega zbog jakog vetra i nanosa snega na pojedinim deonicama.\nDok radnici “Vojvodinaputa ” posipaju so i mašinama raščisćavaju saobraćajnice od jutros su se dogodile četiri saobraćajne nezgode, sa manjom materijalnom štetom, pa iz policiske uprave upozoravaju vozače na oprez i na obaveznu zimsku opremu.\nSneg je od jutros vidljiv i u opštini Bačka Topola, a prati ga jak istočni vetar, što je izazvalo probleme u saobraćaju i kvarove na dalekovodima, pa su pojedina mesta u toj opštini ostala bez struje.\nNa pojedinim delovima autoputa, posebno na deonici od Bačke Topole do Feketića, snežni nanosi su od pet do 10 centimetara, vidljivost je zbog mećave smanjena na oko 50 metara, a putevi u tom delu zemlje su prohodni.\nI ekipe JKP “Čistoća i zelenilo” koje održavaju gradske saobraćajnice u Subotici, od prvih jutrošnjih padavina su na terenu i posipaju so i rizlu po ulicama.\n“Koliko sneg pada, stanje u saobraćaju je vrlo dobro. Očekujem da ćemo do večeras skloniti sneg sa kolovoza, nakon čega će se krenuti sa posipanjem kamenih agregata po putevima u strogom centru”, rekao je Tanjugu organizator zimske službe u tom preduzeću Dejan Petrić.\nSnežne padavine u Timočkoj krajini vozačima pričinjavaju velike teškoće u saobraćaju, a najteže je na putu Bor-Žagubica preko Crnog vrha gde je, što je Tanjugu potvrđeno u Meteorološkoj stanici na toj planini, jak jugoistočni vetar već stvorio snežne nanose i do jednog metra.\nSa grejanjem u Boru nema problema, jer je oko 12.000 stanova vezano na daljinsko grejanje, a uglja u Toplani u tom gradu ima dovoljno i stiže u kontinuitetu.\nProblem, međutim, predstavlja naselje Popova plaža u Zaječaru gde od početka grejne sezone nema grejanja, a kako najavljuju nadležni u Zaječaru grejanje u tim stanovima očekuje se do kraja meseca.\nJedan od retkih gradova u kojima sneg danas ne pada je Užice, gde po informacijama Zimske službe održavanja svi putni pravci u normalnom režimu saobraćaja.\nKolovozi su vlažni pa putari upozoravaju vozače da vožnju prilagode uslovima na putu, a problema nema ni u snabdevanju gasom.\nI regionalni i lokalni putevi u Pomoravskom okrugu, kao i deonica autoputa Beograd – Niš od Batočine do Ražnja, su suvi, saobraćaj se odvija normalno, a malo padavina, kiše, susnežice i snega bilo je noćas.\nJavno preduzeće “Toplana” u Jagodini, koje zagreva oko 6.100 stanova, administrativni centar, socijalne, predškolske i školske ustanove i oko 1,5 milona kubinih metara poslovnog prostora, funkcioniše normalno, rekla je Tanjugu direktor “Toplane” Nadežda Marković Purić.\nU Kruševcu se temperatura ni danas nije spustila ispod nule, padavina još uvek nema, a zbog planirane intervencije na delu glavnog magistralnog vrelovoda, veći deo korisnika koji se toplotnom energijom snabdeva iz pravca centralnog toplotnog izvora, od Kosančićeve do Ulice Sestre Popović, danas je bez grejanja.\nPrema rečima potparola kruševačke toplane Pegi Petrović, planirano je da se radovi na mreži završe do večeras kada se očekuje i normalizacija sistema i uspostavljanje redovnog režima rada. “Svi ostali delovi sistema za proizvodnju i distrbuciju toplotne energije su u funkciji”, rekla je Petrović.\nJablaničkom okrugu se snežni pokrivač od 5 do 10 centimetara može videti samo na području Vlasinskog jezera i Crne Trave.\nPutni pravci na području Leskovca i Jablaničkog okruga su prohodni, mestimične poledice ima na putevima u planinskim područjima, a kako su jutarnje temperature ispod nule JKP” Toplana” u Leskovcu produžila je grejanje u stanovima za jedan sat.\nProhodni su i putevi na teritoriji Moravičkog okruga, a pošto se u Čačku padavine očekuju u noći između subote i nedelje, preduzeće “Štrabag” je spremno da reaguje.\nPrema rečima Slavice Kostić, iz dežurne službe tog preduzeća, soli ima u dovoljnim količinama, mehanizacija je spremna, a stepen pripravnosti je podignut na treći nivo, dežura se 24 sata i za sada nema nikakvih problema.\nIz preduzeća “Putevi” Ivanjica, koje održava putnu mrežu do Nove Varoši, kažu da je bilo intervencija protekle noći, ali bez zastoja u saobraćaju.\nU Čačku nema problema u isporuci toplotne energije, a prema rečima direktora JKP za grejanje “Čačak” Petra Domanovića daljinski sistem je stabilan, vrši se redovna kontrola toplotnih podstanica, pritisak gasa je stabilan, a dežurne ekipe su na terenu prema utvrđenom rasporedu.\nJaki udari vetra izazivaju česte prekide struje u pojedinim delovima Zrenjanina i u okolnim selima, a temperatura od minus dva stepena nije nepovoljno uticala na grejanje, pa su radijatori topli, rečeno je Tanjugu u dežurnim dispečerskim službama.\nSneg ne pada ni u Nišu, manji snežni pokrivač zadržao se samo na planinama u okolini grada posle padavina sredinom sedmice, a centralno grejanje u gradu je redovno. Portparol Gradske toplane Milena Pavlović rekla je ranije Tanjugu da je to javno preduzeće spremno za pojačano grejanje u slučaju niskih temperatura.


Beta 29. decembra 2020. 15:15\nStranka slobode i pravde (SSP) je saopštila da će Plan detaljne regulacije Makiškog polja, koji je danas usvojila Skupština Beograda, biti poništen pre nego što na tom području započne planirana gradnja stambeno-poslovnog naselja.\n„Stambena gradnja na prostoru vodoizvorišta na Makišu, bi bila prvorazredna eko-katastrofa, koja bi ostavila dva miliona stanovnika našeg glavnog grada bez pijaće vode. Mi to ne smemo i nećemo dozvoliti“, saopštila je SSP.\nSSP ocenjuje da ljudi koji od svojih sugradjana otimaju vodu, ne zaslužuju da predstavljaju bilo koga.\n„Pre nego što započnu planiranu gradnju, ovaj sastav Skupštine ćemo na fer i poštenim izborima oterati u političku penziju“, zaključila je SSP.


Aktivista PDP-a ošamario staricu tokom predizbornog skupa u Obilićevu | Banjaluka.net\nPrva srpska demokratska stranka (Prva SDS) pozvala je danas kandidata za gradonačelnika Banje Luke Draška Stanivukovića da se hitno izvini građanima Banje Luke zbog toga što su njegovi aktivisti fizički napali 65-godišnju ženu tokom sinoćnjeg okupljanja PDP-a u Obilićevu.\nPrva SDS poziva Stanivukovića da se hitno i bez odlaganja izjasni o navodima da je prilikom sinoćnjeg okupljanja u Obilićevu, u Ulici Carice Milice na broju 58., došlo do fizičkog napada na 65 – godišnju ženu, te da su kandidat Stanivuković i nosilac liste PDP-a Jelena Trivić, bez obzira na ovaj incident, održali predizborni skup na lokaciji napada kao da se ništa nije ni desilo.\nBez obzira na motive napada, činjenica je da aktivista PDP-a, prema tvrdnjama brojnih svjedoka, uoči početka okupljanja ošamario i oborio na pod nemoćnu staricu zbog toga što je negodovala zbog održavanja skupa ispod njenog stana.\nJoš strašnije od toga što su Stanivuković i Trivićeva, prema tvrdnjama mnogobrojnih svjedoka, došli na skup neposredno nakon napada i održali skup kao da se ništa nije desilo, te da im, očigledno, nije ni palo na pamet da se izvine nemoćnoj starici zbog postupka aktiviste PDP-a.\nUkoliko je Stanivukoviću zaista stalo da građana, kako to tvrdi, već sinoć je morao da se oglasi i snažno ogradi od sramnog postupka svog aktiviste, ali on je, očigledno, izabrao da „glasno šuti“ o ovom incidentu.


XXX Sednica Opštinskog veća opštine Sokobanja - Vesti TV Sokobanja\nXXX Sednica Opštinskog veća opštine Sokobanja biće održana u ponedeljak 11. aprila. Na dnevnom redu naći će se 38 tačaka između ostalih: Razmatranje i utvrđivanje predloga Odluke o angažovanju revizora za obavljanje eksterne revizije završnog računa budžeta\n08.04.2011. V E S T – Opštinsko veće\nXXX Sednica Opštinskog veća opštine Sokobanja biće održana u ponedeljak 11. aprila. Na dnevnom redu naći će se 38 tačaka između ostalih: Razmatranje i utvrđivanje predloga Odluke o angažovanju revizora za obavljanje eksterne revizije završnog računa budžeta za 2010 godinu, Razmatranje i utvrđivanje predloga Odluke o poveravanju izrade Operativnog plana odbrane od poplava; Razmatranje i utvrđivanje predloga Odluke o izradi lokalnog Plana upravljana otpadom, Razmatranje i utvrđivanje predloga Odluke o budžetskom fondu za zaštitu Životne sredine Opštine Sokobanje, Razmatrnje i utvrđivanje predloga Programa korišćenja sredstava od naknade za boravišnu taksu u 2011. a biće reči i o radu organizacija i ustanova u 2010 koje se finansiraju iz budžeta kao i o davanju saglasnosti na povećanje cena komunalnih usluga preduzeća „Napredak“. XXX Sednica Opštinskog veća biće održana u sali Skupštine opštine sa početkom u 9 časova.


Proglašeni januarski šampioni bezgotovinskih transakcija na beogradskim pijacama - Beogradski Portal\nProglašeni januarski šampioni bezgotovinskih transakcija na beogradskim pijacama\nJanuarskim šampionima bezgotovinskog plaćanja na beogradskim pijacama uručene su nagrade u okviru pilot projekta „Digitalizacija beogradskih pijaca”, saopšteno je iz Javnog komunalnog preduzeća „Gradske pijace”. Prvo i drugo mesto osvojili su zakupci sa pijaca „Đeram” i „Palilula”, sa ukupno 97 odnosno 86 ostvarenih transakcija. Treća nagrada pripala je zakupcu sa pijace „Kalenić”, sa realizovane 62 transakcije. Četvrto i peto mesto osvojili su zakupci sa pijace „Đeram”, sa 34 odnosno 33 transakcije.\nKako bi svi zakupci koji su deo pilot projekta „Digitalizacija beogradskih pijaca” imali podjednake šanse da osvoje nagradu, jedno od pravila je da zakupci koji dobiju nagradu u jednom mesecu, ne mogu da učestvuju u postupku nagrađivanja naredna tri meseca.\nOd novembra 2021. godine, otkada je krenulo nagradno takmičenje pa do danas, realizovano je oko 7.000 bezgotovinskih transakcija na 42 POS terminala na tri beogradske pijace „Kalenić”, „Đeram” i „Palilula”.\nBroj realizovanih bezgotovinskih transakcija u poslednja tri meseca dobar je pokazatelj koliko je kupcima značajano uvođenje ovakvog vida plaćanja. Samo u januaru na ove tri pijace ostvareno je više od 2.000 transakcija.\nKupci sa beogradskih pijaca izjavljuju da im je uvođenje ovakvog vida plaćanja olakšalo kupovinu pošto ne moraju da traže bankomate ili čekaju da usitne novac. Takođe navode da bi bilo značajno da se bezgotovinsko plaćanje omogući na većem broju tezgi, kao i na mestima prodaje mlečnih i suhomesnatih proizvoda.\nIgor Vilaj, dobitnik nagrade sa pijace „Đeram”, izjavio je da je kupcima važno uvođenje plaćanja karticom jer im pruža izbor u načinu plaćanja. Plaćanje karticom privuklo je nove mušterije, koje su ovu novinu prvo dočekale s nevericom, a sada rado plaćaju karticom ili mobilnim telefonom.\nZakupac sa pijace „Đeram” Jelena Škodrić, koja je takođe osvojila nagradu, navodi da je u sve oštrijoj tržišnoj konkurenciji bilo neophodno uvođenje mogućnosti da se i na drugačiji način plate proizvodi kupljeni na pijaci. Dodaje i to da se proces plaćanja odvija brzo i da kartice koriste kupci svih generacija.\nPilot projekat „Digitalizacija beogradskih pijaca” pokrenula je Privredna komora Srbije, a inicirala kompanija Mastercard. Ovaj projekat se realizuje uz podršku JKP „Gradske pijace” i kompanija Payten, Chipcard i banke Intesa.\nSvakog meseca do kraja oktobra ove godine, pet trgovaca koji ostvare najveći broj bezgotovinskih plaćanja osvajaju novčanu nagradu u iznosu od 12.000 dinara zahvaljujući kompanijama Mastercard i Chipcard, navedeno je u saopštenju JKP „Gradske pijace”.


Američki Federalni istražni biro (FBI) pokrenuo je istragu o tome da li je predsednik SAD Donald Tramp radio u korist Rusije, piše dnevnik "Njujork tajms".\nList navodi da je istraga, koja je kontraobaveštajna i krivična, pokrenuta nakon što je Tramp u maju 2017. godine otpustio direktora FBI Džejmsa Komija.\n"Njujork tajms" piše da se kontraobaveštajni aspekt istrage bavi utvrđivanjem da li je Tramp svesno ili nesvesno radio za Moskvu i da li je predstavljao pretnju po nacionalnu bezbednost.\nKrivični deo istrage u vezi je sa otpuštanjem Komija.\nList napominje da je FBI prvi put posumnjao u Trampovu povezanost sa Rusijom tokom predsedničke kampanje 2016. godine, ali da je istraga pokrenuta tek nakon otpuštanja Komija.\nSpecijalni američki tužilac Robert Miler vodi istragu o mogućem mešanju Rusije u Trampovu kampanju, sa ciljem vršenja uticaja na predsedničke izbore u SAD 2016. godine, kao i o tome da li je američki predsednik podrivao pravdu ometanjem istrage.\nTramp je negirao bilo kakav dosluh sa Rusijom, a Milerovu istragu nazvao je "lovom na veštice".\nOVO PITANJE MU JE SLABA TAČKA Tramp: Sramota je što me to uopšte pitate\nmiki pokrenuta istraga protiv predsednika.....zamislite nesto ovako kod Nas, samo zamislite\nja cisto gubljenje vremena,kada do sada nisu mogli da dokazu,sta im ovo sada treba\nFakti Još trpe ovoga klovna ??


O nama - Qingdao KXD Steel Structure Co., Ltd\nKao pionir u građevinskoj industriji čelične konstrukcije, Qingdao KXD Steel Structure Co., Ltd posvećen je projektovanju, inženjeringu, detaljima, proizvodnji, montiranju i upravljanju raznim projektima izgradnje čelika sa 20 godina garancije bilo za industrijske, komercijalne, stambene i poljoprivredni sektor. Naš cilj je da budemo vodeći i nezamenljivi snabdevač, izvođač radova i rešenja u pogledu montažnih / pre-projektovanih čeličnih građevinskih radova!\nFabrike za proizvodnju od 50.000 m2 - KXD je u mogućnosti da poseduje 5 fabrika fabrike čija ukupna površina iznosi 50.000 kvadratnih metara.\n60 članstva u inžinjerijskom timu i 1.000 zaposlenih: Za bilo koje preduzeće u čeličnoj strukturi, sposobnost arhitekture je ono što je ključna konkurentnost. Inžinjeri KXD-a uključuju dizajnere, izradu nacrta i detaljnike koji nose sve faze planova i crteža za bilo koji projekat. Šta više, naše radnici sa iskustvom i iskustvom sa najmodernijom opremom isporučuju kvalitetne proizvode za kupce\nSveobuhvatna linija proizvoda: Za sve potencijalne vlasnike čelične konstrukcije, mogli biste naći sve proizvode potrebne za projekat čeličnog građevinskog objekta, bilo od strukturalnih čeličnih članova, zidnih i krovnih ploča / panela, pričvrsnih stakala, vrata i prozora, prozora, ventilatora i druge neophodne dodatne opreme . Uz to, široka mreža dobavljača KXD-a vam može ponuditi različite građevinske i ukrasne materijale. Mi smo izvezli naše proizvode u skoro 60 zemalja.\nJednostavno projektno rešenje i upravljanje: Pored dizajna i proizvodnje, KXD je preduzela mnoge uspešne slučajeve slanja naših inženjera i radnika na lokalnu graditeljsku lokaciju kako bi pomogao i upravljao procesom erekcije. Glavna odgovornost našeg inženjera je koordinacija svih uključenih strana blisko sarađuju i garantuju pokretanje instalacije.\nIndustrijsko skladište / radionica / garaža / šupa, komercijalna čelična zgrada (tržni centar / tržni centar, crkve itd.), Višenamjenska stambena zgrada i ured, poljoprivredna farma i šupa, kontejner i modularna kuća / zgrada, montažna kuća i svi građevinski materijali KXD bi mogao da se nosi.\nNacionalna čelična struktura Kvalifikacije 1. razreda na proizvodnji, izgradnji i ugovoru\nISO9000, CE, SGS i druge akreditacije\nKXD vam pomaže da izgradite svoj san za izgradnju čeličnih konstrukcija!


Kavsima se žuri, traži se centar - Sportske.net\nKavsima se žuri, traži se centar\nKlivlend Kavalirsi su letos napravili veliku promenu, pa ove sezone nisu baš sasvim svoji.\nMomak sa asfalta - Bjelica oduševio ljubitelje košarke!"Supermen" Jokić, Bjelica se potukao sa "divljakom"!Bogdan kao Mesi, Ameri će još da zavole i "soker" pored njegaTenzija! Kris Pol hteo da ponizi Tea, Klipersi ga ispratili iz grada! Voriorsi pokazali ko je gazda u ligi!Sjajni Finac stigao do rekorda, Mirotić slavio protiv sjajnog Dragića\nKajri Irving je napravio pometnju kada je letos zatražio da bude trejdovan, uprava mu je učinila uslugu na kraju, završio je u Bostonu, a u Ohajo su u zamenu za "Ujka Drua" stigli Ajzea Tomas, Džej Krauder, Ante Žižić i pik prve runde narednog drafta (Bruklin Netsa).\nŽižić očekivano nije dobio nikakvu minutažu, Tomas se tek nedavno oporavio od povrede, a čini se da ni Krauder ne igra na nivou iz prethodnih sezona, te se za sada slobodno može reći da uprava Klivlenda nije napravila dobar posao ovim trejdom.\nIpak, sve bi moglo da se promeni, zbog poslednje stavke u trejdu, pomenutog pika prve runde narednog drafta Bruklin Netsa, na kog su pravo imali Seltiksi, ali su ga ustupili u razmeni Kavalirsima.\nKlivlend strahuje da bi LeBron Džejms mogao da ih napusti na kraju tekuće sezone, pa će učiniti sve da se za "Kraljem" domognu još jedne titule, pa tako žele da sklope što bolji roster, a za to imaju priliku do 8. februara, kada je poslednji dan za trejdove u NBA ligi.\nNije tajna da traže centra, spremni su da se odreknu pomenutog pika, ali i Tristana Tompsona, koji pruža slabe partije ove sezone.\nBilo je govora o mogućem trejdu za DeAndre Džordana, ali teško da će Klipersi pristati na bilo kakvu razmenu za jednog od najboljih centara lige.\nSada se prema pisanju medija u SAD u priču uključila i Juta, kako su Kavalirsi navodno zainteresovani za njihovog centra Derika Fejvorsa.\n— Spencer Checketts (@1280Spence) 16. јануар 2018.\nFejvors ima 26 godina, ove sezone je upisao 40 nastupa za ekipu iz Solt Lejk Sitija, u proseku je postizao 12,4 poena uz 6,9 skokova po susretu.\nIpak, postavlja se pitanje da li je Fejvors dovoljno dobar za ono što traže Kavsi, kao i da li vredi onoliko koliko je franšiza iz Ohaja spremna da ponudi, kako se 208cm visoki centar nije preterano istakao ove sezone i pored činjenice da je maltene od starta van stroja prvi centar "Džezera" Rudi Gober.\nVidećemo kako će se ova priča razvijati, možda na kraju samo ponude Tompsona, a pika sa narednog drafta ostave za neki drugi trejd.\nI Iman Šampert je često tokom sezone dovođen u vezu sa odlaskom iz kluba, trenutno je i van stroja zbog povrede, pa možda i on do 8. februara završi u nekoj razmeni.


Broj vesti u arhivi za Februar 2018: 337\nNastavak dijaloga krajem februara\nDijalog Beograda i Prištine nastavlja se 26. februara u Briselu, javila je RTS.\nSavetnik predsednika Kosova Bljerim Šalja rekao je emisiji Slobodno srpski da će tehnički dijalog Beograda i Prištine biti nastavljen 26. i 27. februara.\nVučić sa studentima sa Kosova\nPredsednik Srbije Aleksandar Vučić primio je najuspešnije studente Prištinskog univerziteta u Kosovskoj Mitrovici, i razgovarao sa njima o tome kako vide budućnost na Kosovu i šta još država može da učini za njih.\nLavrov: Besmisleno govoriti o stolici Kosova u UN\n"Besmisleno je sada govoriti o mestu Kosova u UN, dok ne bude postignut dogovor koji bi zadovoljio i Prištinu i Beograd, na snazi je rezolucija SB UN koja priznaje autonomnu pokrajinu Kosovo kao deo Srbije", rekao je šef ruske diplomatije Sergej Lavrov u intervjuu agenciji „Beta“.\nBrnabićeva neprijatno iznenađena izjavom Pahora o KiM\nPremijerka Srbije Ana Brnabić rekla je da je neprijatno iznenađena izjavom predsednika Slovenije Boruta Pahora, da će pokušati da utiče da pet članica EU koje nisu priznale Kosovo to učine. Ocenila je da ta izjava nije u skladu sa dobrim i prijateljskim odnosima sa Slovenijom.\n"Srbi 1.767 dana čekaju na formiranje Zajednice srpskih opština, kao i na ispunjenje ostalih uslova iz koalicionog sporazuma kako bi unapredili život na KiM", kaže poslanik Srpske liste Igor Simić. Pitanje demarkacije sa Crnom Gorom treba u budućnosti rešavati, smatra on.\nPopović: Ramu proglasiti "personom non grata" u Srbiji\nIzjava premijera Albanije Edija Rame da će "Albanija i lažna država Kosovo imati zajedničku spoljnu politiku i predsednika" uperena je protiv mira u regionu i predstavlja neprijateljski čin prema Srbiji i srpskom narodu, ocenio je predsednik Srpske narodne partije Nenad Popović.\nJevtić: Od vitalnog značaja nastavak dijaloga\n„Za Srbe koji žive na Kosovu od vitalnog je značaja nastaviti dijalog Beograda i Prištine u Briselu, formiranje Zajednice srpskih opština, na šta se već voma dugo čeka, kao i rešavanje pitanja uzurpirane imovine i stvaranje sigurnijeg okruženja u mestima gde žive povratnici“, kazao je Dalibor Jevtić kandaskom ambasaodru Danielu Maksimiuku.\n"Velika Albanija je najveća pretnja miru na Balkanu"\nIdeje o tome da svi Albanci žive u jednoj državi i da imaju jednog predsednika, jesu dokaz "Velike Albanije" i moraju biti zaustavljene, izjavio je ministar odbrane Aleksandar Vulin.\nĐurić: Beograd će postaviti pitanja o ubistvu Ivanovića\nDirektor Kancelarije za KiM Marko Đurić izjavio je da će se krajem februara u okviru nastavka tehničkog dijaloga između Beograda i Prištine razgovarati i o istrazi o ubistvu Olivera Ivanovića i dodao da Beograd očekuje odgovore.\n"Porodica nema informacije o istrazi"\n"Porodica nema direktne informacije o istrazi ubistva Olivera Ivanovića", izjavio je za FoNet brat ubijenog Olivera, Miroslav Ivanović.\nTadić: Srbija ništa nije učinila da zaštiti Ivanovića\nPredsednik Socijaldemokratske stranke Boris Tadić izjavio je da je ubistvo Olivera Ivanovića posledica porasta organizovanog kriminala.\nSaradnja NPP i Šabačkog pozorišta, u pripremi predstava „Banović Strahinja“\nNarodno pozorište Priština sa sedištem u Gračanici potpisalo je protokol o saradnji sa Šabačkim pozorištem. Ova saradnja podrazumeva i pripremu predstave „Banović Strahinja“ koju će režirati Nebojša Bradić.\nArifi: Kosovo pokazalo fleksibilnost\nKosovo je u odnosu sa Srbijom pokazalo veliku fleksibilnost do sada i potrebno je da se sagledaju brojni kompromisi Kosova učinjenih u poslednjih 20 godina, izjavio je za RSE šef kabineta kosovskog premijera i glavni pregovarač za Kosovo u tehničkom dijalogu sa Srbijom Avni Arifi.\nAmbasada SAD u Prištini: Ne podržavamo razmenu teritorija\nSAD ne podržavaju razmenu teritorija, ali pozivaju Prištinu i Beograd da budu "kreativni u pronalasku rešenja", navodi se u saopštenju Ambasade SAD u Prištini.\nTači traži podršku Bangladeša za međunarodne organizacije\nPredsednik Kosova Hašim Tači je primio ministra spoljnih poslova Bangladeša Shahriara Alama povodom 10. godišnjice samoproglašenja nezavisnosti Kosova.\nDačić: Zašto EU ne reaguje na Ramine izjave?\nMinistar spoljnih poslova Srbije Ivica Dačić osudio je najnoviju izjavu albanskog premijera Edija Rame i istakao da Evropska unija i zapadne zemlje "zabijaju glavu u pesak" pred velikoalbanskom politikom, koja je, kaže, najveća pretnja miru i stabilnosti u regionu.\n"Došlo do intelektualne mobilizacije po pitanju rešavanja problema KiM"\nNovi okrugli sto u okviru unutrašnjeg dijaloga pokazuje da je u Srbiji došlo do intelektualne mobilizacije po pitanju rešavanja problema KiM, izjavio je direktor Kancelarije za KiM Marko Đurić.\nJevtić: Da svi narodi na Kosovu žive bolje\nPotpredsednik Vlade i ministar za zajednice i povratak Dalibor Jevtić čestitao je pripadnicima aškalijske zajednice Dan Aškalija.\n’’Milan Radojičić se bavi biznisom’’\nDirektor Kancelarije za KiM Marko Đurić izjavio je za Insajder da postoji trend kriminalizacije severa Kosova, kao i da se Milan Radojičić "bavi biznisom".\n’’Sporazum’’ o desetogodišnjici kosovske nezavisnosti\nDeset godina od proglašenja nezavisnosti Kosova bila je tema nove emisije ’’Sporazum’’ koja se emituje u sredu od 21 sat.\nSuroi, Seljimi, Hiseni i Ćosja odbili Tačijeva odlikovanja\nNekoliko istaknutih kosovskih političara i dve medijske redakcije odbili su da prime odlikovanja predsednika Hašima Tačija. Među onima koji su odbili da budu odlikovani su nekadašnji Tačijevi saborci Jakup Krasnići i Redžep Seljimi, političari Hidajet Hiseni i Redžep Ćosja, Veton Suroi, kao i redakcije Kohe i Slobodne Evrope.\nNovi direktor "Kosmetprevoza", deo radnika najavljuje krivične prijave\nLjubiša Petrović izabran je na funkciju direktora saobraćajnog preduzeća “Kosmetprevoz” iz Kosovske Mitrovice, saznaje Radio Kontakt Plus. Deo radnika ovog preduzeća smatra da je Pertrović nelegalno izabran na tu funkciju, i najavljuju podnošenje krivičnih prijava protiv više lica.\nPreteće poruke Srbima iz KBS-a u Zubinom Potoku\nKosovska policija saopštila je da istražuje preteće pismo koje se pojavilo u Zubinom Potoku, objavio je juče portal Kalzo (kallxo.com).\nLider Dveri i Dosta je bilo pokrenuli inicijativu za održavanje posebne sednice Skupštine na kojoj bi se raspravljalo o Kosovu i pritiscima na Srbiju.\nPredsednik Srbije Aleksandar Vučić izjavio je da je da je više puta pocepao papire zapadnih zvaničnika o nezavisnom Kosovu.\nKušner: Sever Kosova je odvojen od početka\nBivši šef UNMIK-a Bernar Kušner izjavio je da je sever Kosova odvojen od početka, i da nisu želeli da ponovo izbije rat.\nGračanica: Predavanje za pčelare\nOdeljenje za poljoprivredu Opštine Gračanica organizovaće u sredu, 21. februara predavanje iz oblasti pčelarstva.\nRama: Izjava o zajedničkoj državi izvučena iz konteksta\nAlbanski premijer Edi Rama tvrdi da je njegova izjava o zajedničkom predsedniku Albanije i Kosova izvučena iz konteksta i da neće nikog "da smiruje".\nPismo Kušneru: Da li ste silovane žene vodili da svedoče?\nUdruženje porodica "Kosmetske žrtve istina-sloboda-pravda" uputilo je danas otvoreno pismo bivšem šefu UNMIK-a Bernaru Kušneru.


Ostaje li Pavić sa Dodikom u koaliciji? - Leutar.net\nOstaje li Pavić sa Dodikom u koaliciji?\n13. februara 2017. LEUTAR Društvo, Vijesti 0\nIzvlačenje DNS iz vladajuće koalicije u Republici Srpskoj do sledećih opštih izbora jedan je od glavnih ciljeva zapadne diplomatije u BiH, saznaje “EuroBlic”.\nOdlično obavešteni izvori našeg lista iz diplomatskih krugova tvrde da nakon prošlomesečnog uvođenja sankcija predsedniku Republike Srpske Miloradu Dodiku od strane SAD, zapadni obaveštajni krugovi i diplomatska predstavništava u BiH planiraju potpuno marginalizovanje Dodika i SNSD kao odlučujućih političkih faktora.\nOni tvrde da će narednih dana i meseci početi prvo diskretni, a zatim i otvoreni pritisci na stranku Marka Pavića da do izbora 2018. istupi iz koalicije sa SNSD, čime bi, kako veruju autori tog plana, posle oktobra sledeće godine SNSD ostao bez bilo kakvog učešća u vlasti u Srpskoj.\nStavljanje Milorada Dodika na američku crnu listu predstavljalo je prvi korak ka potpunom uklanjanju njegove stranke i politike iz bilo kojeg segmenta vlasti u Republici Srpskoj i BiH.\n„U zapadnim obaveštajno-diplomatskim krugovima nedavno je odlučeno da sledeći udar na Dodika treba da ide preko DNS, dugogodišnjeg najvernijeg koalicionog partnera SNSD, bez čije podrške Milorad Dodik i njegova stranka ne bi mogli da formiraju vladajuću većinu u Srpskoj“, tvrde naši sagovornici.\n„U javnosti se već dugo spekuliše da će DNS u jednom trenutku sigurno izaći iz koalicije sa SNSD. Pre održavanja prošlogodišnjih lokalnih izbora potpredsednik DNS Nedeljko Čubrilović javno je govorio da je SNSD `dovoljno uradio da DNS napusti koaliciju`, ali da se zbog odgovornosti prema poslovima koji su u toku koalicija i dalje nekako održava.\nZa Zapad je izuzetno važno i to što se DNS proteklih godina na političkoj sceni u Srpskoj i BiH čvrsto pozicionirao kao partija centra, koja izjavama i stavovima svojih političkih lidera nijednom nije gurnula prst u oko međunarodnoj zajednici“, ističu naši sagovornici.\nPredsednik DNS Marko Pavić za “EuroBlic” je poručio da je prerano govoriti o tome da li će koalicija sa SNSD potrajati do opštih izbora 2018. godine.\n„Mi jesmo u koaliciji sa SNSD, ali nismo istomišljenici, posebno kada je reč o ekonomskim pitanjima. Uskoro dolaze i naši unutarstranački izbori, pa ćemo videti šta i kako dalje. Daleko je 2018.“, poručuje Pavić.\nDa se odnosi između dve najveće vladajuće stranke u Republici Srpskoj nalaze pred ozbiljnim izazovima potvrdio je i član Predsedništva SNSD Drago Kalabić.\n„Pred koalicijom su brojni izazovi. Mislim da će predstojeće sređivanje stanja u javnim preduzećima biti prvi ozbiljan ispit za budućnost odnosa SNSD i DNS. Sigurno je da ne treba potceniti i uticaj stranog faktora koji će, sudeći prema dosadašnjoj praksi, pokušati da uradi sve kako bi oslabio uticaj SNSD i rasturio koaliciju koja uspešno rukovodi Srpskom. Moguće je da će neko sa strane nastojati da iskoristi tinjajuće probleme između naših stranaka i pokušati da ih dovede do eksplozije“, kaže Kalabić.\nNešković: Saradnja iz interesa\n„Tinjajući sukob između DNS i SNSD traje još od osnivanja te koalicije. Ne verujem da će Marko Pavić prekidati tu interesnu saradnju sve dok SNSD dobija izbore u Republici Srpskoj. Međutim, ukoliko se dogodi da SNSD u oktobru sledeće godine značajno podbaci na izborima, siguran sam da će DNS pristupiti novom snažnijem partneru“, kaže Nešković.


Nelt Group - Neltu nagrada za vrhunski logistički projekat godine\nNeltu nagrada za vrhunski logistički projekat godine >\nNa ovogodišnjoj konferenciji Srpske Logističke Asocijacije kompaniji Nelt je dodeljena nagrada "Vrhunski logistički projekat godine" za implementaciju SymphonyRetailAI alata kojim se obezbeđuje automatsko upravljanje zalihama.\nNagradu je primio Vuk Mijanović, menadžer logistike Nelta u Srbiji koji je ovom prilikom izjavio: „U Neltu se kontinuirano radi na uvođenju novih tehnologija u cilju unapređenja procesa i operacija lanca snabdevanja i logističkih usluga. Uspešna realizacija nagrađenog projekta rezultat je timskog rada i jedne izuzetne saradnje sa kompanijom Symphony koja traje već 15 godina. Kada imate partnera koji vas razume i prepoznaje vaše potrebe, onda je uspeh neminovan. Meni je pripala čast da primim nagradu ali zasluge za ovo idu kolegama iz sektora planiranja zaliha iz tehnologije skladištenja koji već godinama ulažu svoju energiju i požrtvovano rade na razvoju lanca snabdevanja. Pored SymphonyRetailAI alata za automatsko upravljanje zalihama, tim je radio na integraciji mreže uvođenjem Symphony WMS G.O.L.D Stock softvera na RDC lokacije i implementaciji glasovnog vođenog rada u celom region”.\nOsma godišnja regionalna konferencija Srpske Logističke Asocijacije održana je 5. novembra 2019. godine u hotelu Crowne Plaza u Beogradu. Na konferenciji je učestvovalo oko 400 vodećih logističkih stručnjaka iz celog regiona a više desetina izlagača predstavilo je svoja rešenja za unapređenje logističkih procesa.


DA LI BISTE I VI PROBALI ELEKTRIČNO VOZILO? Kada se priča o automobilima budućnosti, većina ljudi odmah pomisli na električne automobile. Ipak, realnost je drugačija. Električni automobili, zapravo, predstavljaju našu sadašnjost. Danas, „vozila na struju“ postaju sve interesantnija na mnogim tržištima, uključujući i Srbiju. Razlozi za kupovinu ovih automobila, pored …\nPovećana prodaja električnih vozila u svetu za 63 odsto\nProdaja električnih vozila povećana je za 63 odsto na globalnom nivou, saopštili su svetski mediji. U trećem kvartalu prodaja je dostigla rekordni nivo, uglavnom zbog povećane potražnje u Kini. Drugo najveće tržište za električne automobile je Evropa, dok je na trećem mestu Severna Amerika. Kako navodi Blumberg, prodaja električnih i …\nIako se ovo izdanje našeg biltena mahom bavi vozilima na električni pogon, istinski borci za zeleni saobraćaj i ekološku mobilnost zapravo su biciklisti i pešaci. „Debeli biciklisti”, „Samo ne autom”, „Ulice za bicikliste” i „Kritična masa” – ovo su samo neke od mnoštva akcija građana iz urbanih sredina, koji se …\nOvaj električni školski autobus stiže u SAD 2019\nDanas je teško naći marku vozila nekog velikog proizvođača, koji nije u procesu prelaska na elektro pogon. Daimler, matična kompanija Mercedes-Benz, objavila je planove za proizvodnju školskog autobusa sa dometom od 160 kilometara za tržište SAD-a do 2019. godine. Autobus je Saf-T-Liner C2 Electric Bus i proizvodiće ga ogranak Daimler Thomas …\nPrva električna Vespa stiže na puteve sledeće godine\nGodinu dana nakon što je najavljeno lansiranje Vespe na električni pogon, kompanija Piaggio predstavila je na Sajmu motocikala u Milanu produkcijsku verziju iste. Piaggio je novi model opisao kao idealan za urbanu gradsku sredinu. Zvaničan naziv ovog skutera je Vespa Elettrica i sa punom baterijom može da pređe oko 100 …\nZemni gas, biogas, struja akumulirana u baterijama – to su samo neki od energenata kojima poznati svetski proizvođač komercijalnih vozila sve uspešnije zamenjuje fosilna goriva i time postiže dvostruki efekat: smanjenje eksploatacionih troškova i osetno manji uticaj na čovekovu okolinu. Još u daleko predvečerje prve energetske krize, sredinom sedamdesetih …\nEvropa dobija još 180 brzih stanica za punjenje električnih vozila\nAmerički mediji saopštili su da će Evropa dobiti još 180 brzih stanica za punjenje električnih vozila. Kako se navodi, kompanije E.ON i Clever imaju u planu da izgrade 180 ovakvih stanica u Zapadnoj Evropi, od Italije do Norveške. Prve stanice trebalo bi da budu puštene u rad već sledeće godine, …


RADNIČKI DOMAĆIN FINALNOG MEČA – Fk Radnički Kovin\nOmladinci Radničkog biće domaćini finalnog plej-ofa za Vojvođansku ligu, odlučeno je žrebom u Pančevu. Važna utakmica Radnički-Jabuka igra se u subotu 12.juna od 17.30 časova.\nPosle polufinalne pobede u Omoljici, naši fudbaleri zaslužno igraju baraž za viši rang takmičenja. Crno-beli su prethodne nedelje savladali Mladost ubedljvim rezultatom 5:0. Pred poslednju utakmicu ovog prolećnog prvenstva, trener naših omladinaca, Dušan Deliblaćanin, izjavio je da na teren izlaze s željom da ostvare uspeh.\n,,U svaki meč ulazimo sa velikom željom da pobedimo i krunišemo sezonu time što ćemo se plasirati u Vojvođansku ligu. Momci su dokazali u dosadašnjoj polusezoni da imaju jak kvalitet, a trener je tu da ispravi šta ne valja. Ova generacija je po mom mišljenju jedna od talentovanijih koje Radnički ima“, kaže Deliblaćanin. Tim povodom poziva građane da dođu na stadion i podrže crno-bele da osvoje ligu, kako bi sledeće sezone igrali sa jačim protivnicima širom Vojvodine.\nIz 14 odigranih utakmica Radnički je trijumfovao u 12 partija, 1 remi ima sa Proleterom, dok je poraz doživeo samo u Banatskom Brestovcu (Budućnost-Radnički 1:0). Impresivan je broj golova koji je kovinski tim ostvario u ovoj sezoni, ukupno 117. Najviše pogodaka imali su u 12.kolu kada su savladali gostujuću ekipu Borac rezultatom 19:2. Briljirali su i u susretu sa ekipom iz Grebenca koju su porazili17:1. Izdvojimo i 4.kolo u kojem je Radnički kao domaćin pobedio Dolovo sa 14:0.\nPrema konačnoj tabeli za Omladinsku ligu Južnog Banata – grupa Jug, naši beleže +104 gola razlike. Opravdano, zauzimaju 1.mesto sa osvojenih do sada 37 bodova.\nFinale Radnički-Jabuka biće održan sutra od 17.30h.\nTURNIR U MALOM FUDBALU OD 28.JUNA DO 4.JULA U KOVINU


Ambasadori: Primeniti sve dogovore iz Brisela, uključujući ZSO - Nova Borba\nAmbasadori: Primeniti sve dogovore iz Brisela, uključujući ZSO\nAmbasadori zemalja članica UN pozvali su danas na sednici Saveta bezbednosti posvećenoj Kosovu na primenu svih dogovora koje su Beograd i Priština postigli u Briselu, uključujući uspostavljanje Zajednice srpskih opština.\n"Priština mora odmah da primeni sporazum o ZSO i to će da bude lakmus test njene spremnosti da ispuni obaveze, inace ćemo videti pogoršanje situacije na Kosovu i oko njega", rekao je ruski predstavnik, naglasivši da je rezolucija SB UN 1244 bila i ostaje jedina platforma za rešavanje situacije na Kosovu.\nPredstavnik SAD pozvao je Beograd i Prištinu da bez odlaganja primene briselske sporazume uključujući sporazum o ZSO založivši se takođe za prijem Kosova u Interpol i smanjenje budžeta Unmika.\nKako je rekao, odluka o prijemu Kosova u Fifa i Uefa i preporuka Evropske komisije o uvođenju bezviznog režima kosovskim građanima pokazuju da razgovori na sednicama Saveta bezbednosti "postoje u vakuumu", dok se nezavisnost Kosova potvrđuje.\nTakođe je rekao da Francuska podržava prijem Kosova u Interpol i Savet Evrope, kao i OEBS.\nOn je izrazio snažnu podršku dijalogu Beograda i Prištine i pozvao na primenu svih sporazuma u okviru Briselskog dijaloga, uključujući formiranje ZSO, za koju je istakao da je "kamen temeljac dijaloga".\nOn je istakao da bez odlaganja u praksi treba sprovesti dogovore iz Brisela, što uključuje i ZSO.\nPredstavnik Japana pozdravio je izbor Hašima Tačija za predsednika kao značajan korak ka demokratiji i poručio da Beograd i Priština treba da nastave dijalog i normalizuju odnose, u duhu tolerancije i zajedničkog interesa.


Lenovo imenovao nove predsednike Lenovo imenovao nove predsednike – Personal magazin\nKompanija Lenovo je najavila nove lidere za Severnu Ameriku i Evropu, Bliski istok i Afriku (EMEA), što je sledilo nakon nedavnog prestrojavanja biznis grupa i geografija da bi bila obezbeđena…\nKompanija Lenovo je najavila nove lidere za Severnu Ameriku i Evropu, Bliski istok i Afriku (EMEA), što je sledilo nakon nedavnog prestrojavanja biznis grupa i geografija da bi bila obezbeđena veća konzistentnost, sinergija i fokus širom sveta.\nU novoj ulozi lidera našao se Aymar de Lencquesaing, sadašnji predsednik EMEA. On je danas jednoglasno imenovan za predsednika kompanije Lenovo za Severnu Ameriku. Lencquesaing se pridužio kompaniji Lenovo u drugom delu 2013. godine da bi vodio kompaniju u mobilni svet u regiji EMEA i postavio osnove za planove proširenja. Promovisan je u predsednika regije EMEA i višeg potpredsednika Lenovo grupe u februaru 2014. i u isto vreme je postao član upravnog odbora kompanije Lenovo.\nPod njegovim rukovodstvom, kompanija Lenovo je u regiji EMEA dostigla rekordnih 19,7 odsto PC udela u trećem finansijskom kvartalu, 40 odsto povećanja prihoda u trećem finansijskom kvartalu u odnosu na prethodnu godinu. Aymar je doprineo skoro trećini (29 odsto) globalnog prihoda kompanije Lenovo, prodao je više tableta nego bilo koja druga geografska celina u kojoj posluje kompanija Lenovo, i proširio poslovanje sa smart telefonima na skoro 50 zemalja u regiji EMEA.\nLencquesaing ima široku perspektivu za PC industriju koju nosi iz svog iskustva kao CEO u Packard-Bell. On ima veliko razumevanje severnoameričkog tržišta, pošto je proveo više od 20 godina u Americi pre nego što je postao deo Lenovo tima. U toku svojih 30 godina karijere imao je globalne liderske uloge sa kompanijama u Americi i Evropi. Ovaj čovek će biti odgovoran za upravljanje rastom kompanije i ambicija na severnoameričkom tržištu, koja je važna strateška geografija za uspeh kompanije Lenovo.\nLenovo je takođe najavio imenovanje Eric Cador-a kao višeg potpredsednika i predsednika EMEA od prvog maja. Cador je globalni izvršni lider u 30 zemalja sa iskustvom u liderskim pozicijama na IT tržištu. On je formalno vodio PC biznis za HP u regiji EMEA kao viši potpredsednik Personal System grupe, što je uloga koja se kasnije proširila i uključila liderstvo printing i personalnih sistema. Cador je takođe bio deo liderskog tima koji je sastavio Compaq integraciju i transformisao HP PC biznis. Pod njegovim rukovodstvom, HP je dostigao poziciju broj jedan u regiji EMEA. Ogromno znanje o IT sektoru i upravljanju koje poseduje Cador, kao i operativno i strateško iskustvo u dizajnu, lancu snabdevanja i strategijama za targetiranje kupaca osiguraće put uspeha za kompaniju Lenovo u EMEA zemljama.\n„Ponosni smo da imamo najraznovrsniji, najiskusniji i najtalentovaniji liderski tim u našoj industriji –i to je suština konkurentske snage kompanije Lenovo. Mi privlačimo veliki talenat, jer je naše poslovanje jako, naše strategije jasne i naše mogućnosti znatne“, rekao je Gianfranco Lanci, predsednik i COO Lenovo grupe. „Imenujući Aymara, postavili smo jednog od dokazano najboljih lidera na strateško značajno tržište Severne Amerike, i ovim ne samo da nadograđujemo našu jaku osnovu, već i pružamo onu vrstu profitabilnog rasta i biznis diverzifikacije koju smo videli u regiji EMEA. Eric je jedinstven talenat naše kompanije – veteran industrije sa neverovatnim iskustvom, dubokim uvidom u funkcionisanje industrije i jakim takmičarskim duhom.“\nLenovo imenovao nove predsednike was last modified: April 9th, 2015 by Redakcija


Otvorena međunarodna konferencija o saobraćaju | Autonomija\nOtvorena međunarodna konferencija o saobraćaju\nUkazaće se na ključne promene u oblasti saobraćaja koje je potrebno sprovesti\nPredsednik Skupštine Vojvodine Ištvan Pastor istakao je danas važnost kreiranja humanog i zdravog okruženja i ocenio da su strah od novog, skepsa i nepoverenje spram tehnoloških revolucija prepreke o kojima se posebno mora povesti računa.\nPastor je na otvaranju dvodnevne međunarodne stručne konferencije pod nazivom „U susret humanom gradu – Saobraćaj u gradovima 2030 – Ključne promene“ posebno naglasio temu koja se, prema njegovim rečima, čini ostvarivom u ovom trenutku, a to je izgradnja gušće mreže biciklističkih staza u vojvođanskim gradovima, parkovima i pored reka.\n„Moj apel je da učinimo što je moguće više kako bismo promovisali biciklističku kulturu, da se u što većoj meri koristi bicikl ne samo kao vid rekreacije, već i kao svakodnevno prevozno sredstvo“, kazao je predsednik Skupštine Vojvodine.\nOn je dodao da je taj apel inspirisan brojnim istraživanjima, između ostalog u Briselskom regionu i na Novom Zelandu, koja su pokazala da bi promene saobraćajne infrastrukure, izgradnja i korišćenje posebnih biciklističkih staza, kao i smanjenje brzine kretanja u narednih 40 godina donelo benefite, te da bi emisija štetnih gasova bila prepolovljena.\nPastor je podsetio na dugogodišnju tradiciju vojvođanskog biciklizma i obeležavanje 135. godišnjice od kako su se prvi biciklovi provozali ovim krajevima. On je dodao i da se nada da će se tema investiranja u mrežu biciklističkih staza u Vojvodini, naći u vrhu prioriteta koalicionih sporazuma.\nPokrajinski sekretar za privredu Miroslav Vasin objasnio je da će na skupu eminentni stručnjaci iz relevantnih oblasti pokušati da daju odgovor na niz aktuelnih pitanja, a pre svega na ključne promene u oblasti saobraćaja koje je potrebno sprovesti.\n„Savremene gradove današnjice karakteriše veličina, dinamika razvoja i sve veći broj stanovnika. Međutim, neminovan razvoj gradova i društva nosi sa sobom i mnoge negativne posledice, a najveći pritisak je usmeren ka urbanom saobraćaju. Kao jedna od oblasti koja je u nadležnosti Pokrajinskog sekretarijata za privredu, zapošaljavanje i ravnopravnost polova, saobraćaj je važan deo mnogih strateških dokumenata koji su sačinjeni u poslednjem periodu od strane organa Pokrajinske vlade i Pokrajinskog sekretarijata“, istakao je Vasin.\nOn je napomenuo da je Pokrajinska vlada u oblasti saobraćaja definisala strateške pravce razvoja, koji se prvenstveno odnose na metode za preusmeravanje drumskog na druge vidove saobraćaja radi ekonomskih razloga i smanjenja emisije štetnih gasova.\n„Cilj je da se što više intenzivira i pomogne saradnja nauke i privrede u domenu saobraćaja, kao i plan povezivanja sa okolnim regijama i preuzimanje dobrih iskustava u oblasti finansiranja izgradnje i održavanja saobraćajne infrastrukture. Postavlja se pitanje kako pomiriti dve suprotstavljene tendencije, kako smanjiti zagađenje vazduha u našim gradovima i kako se suočavati sa svakodnevnim porastom dinamike saobraćaja u gradovima. Ove dve naizgled suprotne okolnosti se moraju usaglasiti. Potrebno je doći do rešenja kako saobraćaj nesmetano da se razvija i intenzivira, a sa druge strane, kako ispuniti sve ekološke norme i standarde saobraćaja koje\npropisuje EU“, kazao je Vasin.\nDvodnevnu međunarodnu stručnu konferenciju „U susret humanom gradu – Saobraćaj u gradovima 2030 – Ključne promene“ organizovali su Departman za saobraćaj Fakulteta tehničkih nauka Univerziteta u Novom Sadu i Pokrajinski sekretarijat za privredu, zapošljavanje i ravnopravnost polova, pod pokroviteljstvom Skupštine Vojvodine.\nStručnjaci iz oblasti saobraćaja govoriće o specifičnim tematskim oblastima, poput upravljanja promenama u urbanom saobraćaju, izazova razvoja javnog prevoza, promocije i integracije nemotorizovanih vidova prevoza, politike upravljanja parkiranjem, inteligentne, čiste i bezbedne mobilnosti, integralnog uređenja koridora u gradovima i finansiranja održive urbane mobilnosti. Učesnici će nastojati da unaprede aktuelnu situaciju u oblasti saobraćaja u gradovima šireg regiona, podstaknu razvoj privrednog sektora i poboljšaju kvalitet životne sredine i života građana.


Krivična prijava protiv Vesne Rakić Vodinelić i Peščanika zbog podrške Kokanu Mladenoviću!? | Autonomija\nNa pola puta između Kafke i Monti Pajtona...\n„I vi i ja znamo, ili bar pretpostavljamo, ko je netalentovani reditelj ove predstave. Nalazim da je to (prijava) potpuni apsurd, na pola puta između Kafke i Monti Pajtona“, rekao je Mladenović novinarima nakon što je dao izjavu beogradskoj policiji povodom prijave koju je protiv njega podneo predsednik Nezavisnog sindikata kulture Zoran Đuričić zbog intervjua koji je dao za jedan novosadski medij.\nKokan Mladenović: Povratak verbalnog delikta, atmosfera u Srbiji kao na Titaniku\nPozorišni reditelj Kokan Mladenović izjavio je večeras da je postupanje tužilaštva po krivičnoj prijavi koju je protiv njega podneo predsednik Nezavisnog sindikata kulture i umetnosti Zoran Đuričić, zbog izazivanja nacionalne rasne i verske mržnje i netrpeljivosti pokatelj da se u zakonodavstvo Srbije vraća verbalni delikt.\nMladenović je za Radioteleviziju Vojvodine rekao da ne razume zašto je tužilaštvo uopšte reagovalo na takvu prijavu i zapitao da li to ukazuje da je prag totalitarizam u Srbiji opasno prekoračen.\n„Kad kažem da se bojim krvi, mislim na to da Srbija jeste tempirana socijalna bomba. Srbija se ne hrani statistikom i obećanjima, Srbija je zemlja otpuštenih ljudi i fabrika koje ne rade, ljudi koji akumuliraju bes i nezadovljstvo od devedestih na ovamao. I ako dođe do toga da se traži pravda na ulici, bojim se da to neće moći da se kontroliše“, kazao je Mladenović.\nKrivična prijava protiv Mladenovića podneta je povodom njegovog intervjua objavljneog tokom jula pod naslovom „Ovoliko zlo mora biti ugušeno u krvi, devedesete su došle na naplatu“, a koji je kasnije komentarisao i predsednik Vlade Srbije Aleksadar Vučić, uz ocenu da je sramota da radnici iz kulture koriste takve reči.\nMladenović je rekao da je njegova izjava da se nada buntu i izlivu nezadovljstva data u kontekstu uverenja da je narod u Srbiji uplašen, te da je „na delu severenokorejizacija Srbije, gde nema slobode medija, a narod gubi osećaj koja su mu prava“.\n„A narod ima pravo da nezadovoljstvo izrazi protestima, sem ako ne misli da živi dobro“, dodao je.\nTužilaštvo odbacilo krivičnu prijavu protiv Kokana Mladenovića\nReditelj Kokan Mladenović izjavio je danas je zadovoljan zbog odluke da krivična prijava protiv njega bude odbačena, ali da „to ne znači da treba odustati od kritike ovog i ovakvog društva“.\n„Radujem se zbog takve odluke, ali to ne znači da slobodno misleći ljudi treba da odustanu od kritike ovog i ovakvog društva“, poručio je Mladenović u izjavi agenciji Beta.\nOn je istakao da svi građani treba da imaju pravo na svoje mišljenje.\nĐuričić je tužio Mladenovića zbog intervjua koji je u julu objavljen pod naslovom „Ovoliko zlo mora biti ugušeno u krvi, devedesete su došle na naplatu“, a koji je na konferenciji za novinare komentarisao i premijer Aleksandar Vučić, istakavši da je sramota da radnici iz kulture koriste takve reči.\n„I vi i ja znamo, ili bar pretpostavljamo, ko je netalentovani reditelj ove predstave. Nalazim da je to (prijava) potpuni apsurd, na pola puta između Kafke i Monti Pajtona“, rekao je Mladenović novinarima.


Andrijana Nikolic – Časopis InterFON\nOvog proleća biram Beograd\nBy: Andrijana Nikolic\nUkoliko vas ovo proleće omami i dovede u srpsku prestonicu, imaćete priliku da se upustite u jedinstvenu i izazovnu avanturu koja može trajati od samo jednog do čak mesec dana – na vama je da odlučite. Bilo da ste ljubitelj večernjih šetnji, klubova i elektronske muzike, dobrog vina i tamburaša,Pročitaj više…\nDa li ste se ikada zapitali da li postoji i koje je skriveno značenje vaših snova i koliko sadržaj snova utiče na vaš život? Postoji naime veliki broj psihoanalitičara koji su ponudili različita čak oprečna shvatanja i razumevanja ovog fenomena. Međutim, iako je ova oblast većim delom prekrivena velom tajne,Pročitaj više…\nPozitivne rečenice koje će promeniti vaš život\nOn: 11. March 2015.\nSaveti Lujze Hej Afirmacije se najčešće određuju kao pozitivni iskazi ili rečenice koje opisuju neko stanje koje nastojimo da postignemo. Da bi imale efekta afirmacije se ponavljaju mnogo puta ali sa punom pažnjom, ubeđenjem, željom. Lujza L. Hej jedna je od vodećih ličnosti na polju samorazvoja i motivacije, a mnogiPročitaj više…\nUticaj popularne kulture na sistem vrednosti kod mladih\nOn: 17. January 2014.\nČlanovi domaćeg hip-hop sastava „Beogradski sindikat“ nastavljaju sa održavanjem tribina koje nose naziv „Uticaj popularne kulture na sistem vrednosti kod mladih” u okviru “Projekta Srbija”. Do sada su gostovali na većini fakulteta Univerziteta u Beogradu, kao i na fakultetima širom Srbije, a pred sam kraj prošle godine počeli su daPročitaj više…